Mogu li vakcinisani protiv COVID-19 prenositi zarazu? | Frontal\nVakcine koje su dostupne efikasno štite od težih oblika COVID-19, ali i dalje postoji manja mogućnost da vakcinisani prenesu korona virus.\nRizik da vakcinisana osoba koja je primila sve potrebne doze prenese korona virus nekom drugom manji je nego kod onih koji su imali negativan rezultat testa, pokazalo je istraživanje njemačkog Instituta Rober Koch.\nIstraživanja među medicinskim radnicima, vatrogascima, policijom, učiteljima te ostalim esencijalnim radnicima u Sjedinjenim Državama pokazala su da su vakcine protiv COVID-19 oko 90 posto efikasne u blokiranju infekcije korona virusom, piše Radio Slobodna Evropa.\nSmatra se da je neko kvalifikovan kao potpuno vakcinisan, kako piše Harvard Medical School portal, dvije sedmice od primanja druge doze Moderna ili Pfizer/BioNTech vakcina koje su najčešće u američkom program masovne vakcinacije. Ili nakon dvije sedmice jedne doze Johnson & Johnson vakcine, što su i preporuke Centra za prevenciju i kontrolu bolesti (CDC).\nAmerički Centar za prevenciju i kontrolu bolesti ističe da će neke preventivne mjere i dalje važiti bez obzira na vakcinaciju, ali ljudi koji su primili punu dozu potrebne vakcine moći će se baviti aktivnostima sa niskim rizikom od zaraze ili prenosa bolesti COVID-19.\nI dalje se pridržavati pravila ponašanja u pandemiji\nA woman wearing a face mask is reflected in a shop window while walking in Lisbon as Portugal entered a fresh lockdown over a surge in coronavirus cases.\nAli, čak i da se vakcinisani ne razbole mogu se zaraziti korona virusom bez pokazivanja simptoma. Stručnjaci vjeruju da vakcine mogu smanjiti šanse i da vakcinisani dalje šire zarazu.\n"Vakcinisana osoba bolje kontroliše virus, tako da će šanse za prenos umnogome biti smanjene", rekao je dr Robert Gallo virusolog Medicinske škole Univerziteta u Marylandu.\nDosadašnji dokazi izvedenih studija sugerišu da u slučaju da se neko i pored toga što je vakcinisan ipak inficira u nosu se zadržava manje korona virusa nego kod nevakcinisanih. Manja količina virusa otežava njegovo širenje.\nU pokušaju da se riješi ovo pitanje, Sjedinjene Države započinju studiju sa studentima koji su spremni svakodnevno prolaze testiranje brisa iz nosa.\nS obzirom na opšte nesigurnosti i pojavljivanje novih zaraznijih sojeva, stručnjaci kažu da bi potpuno vakcinisane osobe trebale i dalje da nose zaštitne maske i održavaju fizičku distancu u javnosti i prilikom kontakta sa nevakcinisanim osobama s visokim rizikom od razvijanja teških simptoma u slučaju infekcije.\n"I dalje moramo da budemo na oprezu", rekao je Gallo. "Vakcina je neophodna. Ona nije ultimativni lijek koji će sutra okončati epidemiju", piše ABC News.\nIstraživanja koja ohrabruju\nA resident receives a dose of a coronavirus disease (COVID-19) vaccine, at a vaccination center in Karachi, Pakistan April 2, 2021. REUTERS/Akhtar Soomro\nNakon objavljenog istraživanja Instituta Robert Koch njemački ministar zdravstva u nedjelju, 4. marta najavio je blaže mjere za potpuno imunizovane.\n"Ko je u potpunosti vakcinisan, njega se u budućnosti mora tretirati kao i osobe sa svježim negativnim testom na korona virus", rekao je ministar zdravstva Jens Spahn u razgovoru za nedjeljno izdanje dnevnika Bild.\nPrema mišljenju Instituta Robert Koch, osobe koje su primile i drugu dozu vakcine trebale bi biti oslobođene obaveznih testova i karantina.\nPozitivne vijesti dolaze i iz drugih istraživanja koja potvrđuju da vakcinisani značajno smanjuju širenje virusa.\n"Ako ne možete da se inficirate, ne možete prenositi infekcije na druge što znači da vakcine mogu značajno da redukuju i prenos i bolest", rekao je Marm Kilpatrick, istraživač infektivnih bolesti na Univerzitetu California, Santa Cruz, prenosi Science News.\nKilpatrick je bio dio tima koji je otkrio da poslije prve doze vakcina Moderna i Pfizer smanjuje se rizik od infekcije SARS-CoV-2. Izvještaj je datiran na 29. mart 2021.\n"U našoj studiji jasno smo pokazali da se najmanje 14 dana od prve doze, postiže 80 posto zaštite od infekcije", kaže Jeff Burgess, pomoćnik dekana za istraživanje na Fakultetu za javno zdravstvo Mel i Enid Zuckerman na Univerzitet u Arizoni.\nOva studija je dio sve većeg broja dokaza koji sugerišu da vakcine ne samo da smanjuju rizik ozbiljnog oboljevanja od bolesti COVID-19, već u prvom redu mogu spriječiti zarazu korona virusom.\nGotovo 4.000 zdravstvenih radnika i drugih esencijalnih radnika u šest saveznih država SAD učestvovalo je u studiji koju su vodili istraživači CDC-a. Od 14. decembra do 13. marta, ovi ljudi svakodnevno su davali uzorak brisa iz nosa za testiranje na korona virus. Stope simptomatskih i asimptomatskih infekcija pale su nakon vakcinacije. Mali broj vakcinisanih ljudi obuhvaćenih ovim istraživanjem i dalje se zarazio.\nPodaci iz Izraela sugerišu da bi vakcina Pfizer mogla da blokira prijenos virusa. Nevakcinisani ljudi proizvode 2,58 do 4,5 puta više virusa nego vakcinisani, kako su je izvješteno 29. marta u časopisu Nature Medicine.\nOvakvi podaci pokazuju da vakcinisani ljudi imaju niži "virusni teret" i manja je vjerovatnoća da će prenijeti korona virus drugima ako se zaraze, ali učinak nije toliko jak da bi se pouzdano moglo nadati da će zaista ograničiti prijenos.\nKilpatrick navodi da to smanjenje virusnog opterećenja iznosi otprilike 11 posto smanjenja zaraznosti. "To je dobro, ali potrebno je imati upola manje ili za tri četvrtine nižu zaraznost".\nSmanjenje ozbiljnih simptoma pomoći će da se rastereti bolnički sistem u slučaju četvrtog talasa, rekla je Francesca Torriani, infektološkinja i epidemiološkinja sa Univerziteta California, San Diego.\nAli da bi se zaista zaustavio prenos virusa, važno je da se vakcinišu starosne dobi od 18 do 30 godina. "To su oni koji upravo prenose bolest." Motivisati zdrave mlade ljude sa manjom vjerovatnoćom razboljevanja i razvijanja teških simptoma da se vakcinišu može biti komplikovano, kaže Torriani.\n"Oni možda nemaju mnogo šta da dobiju, ali imaju njihove porodice, pa se nadam da će ta spoznaja potaknuti mlade na vakcinaciju."\n08.04.2021. u 08:05h


Srpski as je na jučerašnjim kvalifikacijama osvojio pol poziciju za drugu trku i fantastično je iskoristio odličnim startom. Borković je samouvereno držao lidersko mesto na trci i taman kada je počeo da odmiče konkurentima na stazu je zbog incidenta izašlo besbednosno vozilo, koje je više od polovine vremena predviđenog za trku bilo na stazi. U prvom krugu nakon nastavka trećeplasirani Briše je na pravcu krenuo u preticanje drugoplasiranog Klareta i našeg asa koji je bio na čelu, a onda je Klaret nesportskim potezom odpozadi udario Borkovića i izbacio ga sa staze i onemogućio našeg asa da nastavi trku.\n„Jako sam razočaran.Savršeno sam startovao, bio fokusiran i odvezao sam i bolje nego što je Hyundai ovog vikenda mogao da pruži s obzirom da smo od 110kg teži od Pežoa. Kad sam video sigurnosni auto znao sam da će biti teško s obzirom na veliku razliku u brzini, Pežoa pogotovo. Mogao bih do sutra da kritikujem organizator što su nekim vozačima dozvoljene nedopustive stvari. Briše je sa trećeg mesta preleteo nas dvojicu, a Klaret me je udario posle najdužeg pravca i sa skoro 250km na sat izbacio sa staze na mestu gde nije imao šanse da me obiđe. Da šampionat kažnjava takvu nesportsku vožnju, nikome ne bi palo na pamet da tako vozi“, rekao je vidno uznemiren Borković i dodao\n„Imao sam sreću da sam izbegao totalni udes, da se nisam isprevrtao i da neko od pozadi nije naleteo na mene. Ovaj šampionat dozvoljava ovakva nesportska ponašanja, koja su opasna za sve nas. Da sam završio trku uzeo bih dovoljno bodova za povratak u vrh šampionata, ali posle ovog incidenta nisam siguran kakve šanse imam do kraja godine. Ja ću naravno dati sve od sebe na svakom preostalom trkackom vikendu, a moj NIS Petrol Tim i ja ozbiljno razmišljamo o narednim koracima i gde ću ubuduće predstavljati Srbiju u automobilizmu. Želeo bih da se zahvalim svojim sponzorima, Srbiji, timu i fanovima na podršci.“, dodao je Borković.\nViše iz ove kategorije « NEČUVENOM ODLUKOM SUDIJA BORKOVIĆ BEZ BODOVA NA DRUGOJ TRCI U NEMAČKOJ BORKOVIĆ OSVOJIO 21 BOD NA PRVOJ TRCI U AUSTRIJI I OSTAO BEZ PLASMANA U POSLEDNJIM SEKUNDAMA DRUGE TRKE ZBOG NESPORTSKOG POTEZA PANSIJATISIJA »


Vreme 561 - Veronauka - djacko-roditeljski referendum: Napeto k'o kisobran -->\nVeronauka - đačko-roditeljski referendum >\nNapeto k'o kišobran\nZa veronauku ili alternativni predmet izjasnilo se svega oko dvadeset odsto srednjoškolaca - U Beogradu, tako nije formirano nijedno odeljenje. Skoro četrdeset odsto roditelja sedmogodišnjaka se, međutim, izjasnilo za versku nastavu, petina za građansku, desetina za obe dok je "resto" odabralo "ništa" što u poređenju sa srednjoškolskim rezultatom kazuje da su roditelji ambiciozniji od svoje dece i da je "po tuđim leđima sto batina ništa"\nVERONAUKA: Nekom časovi, a nekom još veći odmor\n"Ovo je katastrofa", rekao je namesnik Srpske pravoslavne crkve u Leskovcu po saznanju koliko se dece u Jablaničkom okrugu izjasnilo za versku nastavu. "Crkva uči onome što je najsvetije, najmoralnije i najčasnije. Crkva neće osuđivati, ali će roditelji snositi odgovornost što decu nisu usmerili na pravi put."\n"Rezultati su izvrsni", kaže za "Vreme" ministar prosvete dr Gašo Knežević i objašnjava: "Natpolovična većina đaka je pokazala žeđ za naukom i izabrala jedan od novih predmeta, a oni koji su se opredelili za oba predmeta su oni đaci koji bi pokazali odličan uspeh i stekli dobro obrazovanje u svakom, ma koliko lošem, obrazovnom sistemu."\nNiko ne može reći da vlast nije ispunila nijedno predizborno obećanje. Nema veze što se ono, doduše, ne nalazi u Programu za demokratsku Srbiju. Neko je nekome, fakat, nešto obećao i za to nešto dobio. Pa eto, nakon izjašnjavanja učenika, odnosno njihovih roditelja, po tom pitanju, u ponedeljak će zvanično početi verska nastava u državnim školama.\nBURNA PREDISTORIJA: Smatrajući se zaslužnim za ustoličenje demokratske vlasti, crkveni jerarsi su odmah po Miloševićevom priznavanju poraza postavili tri zahteva novoj vlasti, sve radi ispravljanja "petodecenijske nepravde" a pozivajući se na već pomenuta obećanja: povratak veronauke u škole kao obavezan predmet, povratak Bogoslovskog fakulteta u Beogradski univerzitet uz, naravno, povraćaj poseda koji su Crkvi oduzeti nacionalizacijom. Ruku na srce, isto je za već pruženu podršku traženo i od predhodne vlasti, ali bez rezultata.Tako, prvog dana po DOS-ovom preuzimanju vlasti, na račun Crkve leglo je milion dinara kao prilog za izgradnju Hrama svetog Save, mitropolit Amfilohije je pratio novoizabranog predsednika na njegovim promotivnim putovanjima u inostranstvo dok je "kod kuće" objavljeno da je povratak sveštenika Srpske pravoslavne crkve u škole, vojsku, zdravstvene i kaznene, dakle državne, ustanove "gotova stvar".\nZačet je sukob između onih koji su spas videli samo u povratku veri svojih praotaca i onih koji su smatrali da je civilno društvo i pravna država najpreči cilj. Prvima je argument bio "vidi šta nam se desilo kad smo se Boga odrekli", a drugima da je baš takav "povratak" veri umnogome nadahnjivao nesreću. Po tvrdnji prvih, pozivajući se na popis iz ’91, bili su ogromna većina, dok su drugi tvrdili da malo svežije ankete pokazuju upravo suprotno. Minimalni zahtevi prvih su bili jasni i oročeni: obavezna nastava za prve razrede osnovne i srednje škole već ove školske godine a tokom godina bi obuhvatila celokupno školovanje. Ministarstvo ocenjuje da je "to u redu, ali mora da traje".\nRoditeljski forum napadno grlato, poput nekadašnjeg Patriotskog saveza, u ime svih roditelja traži od Crkve da se angažuje na spasu naše dece od sekti, droga i svega ostalog dok po novinama reinkarniraju "odjeci i reagovanja".\nMinistarstvo vera priprema zakon o verskim zajednicama koji veronauku podrazumeva kao državnu obavezu prema svojim građanima te tvrdi da se konkurentsko, po prirodi stvari nadležno ministarstvo prosvete tu ništa ne pita i treba samo da sprovede tehničku pripremu za izvođenje nove nastave. Republički ministar obrazovanja se javno pita šta je resor ministra vera i gde mu se, u geografskom smislu, prostiru ingerencije. Jedini način da se prenebregne procedura Ministarstva prosvete, proglašavanje prava na veronauku osnovnim ljudskim pravom koje se rešava saveznim zakonima, zbog izručenja Miloševića "neslavno" propada a savezno ministarstvo vera postaje sekretarijat. Patrijarh smiruje strasti i potvrđuje da neće biti rešenja preko kolena.\nPREKO-PREČE… : Početkom jula premijer Srbije, posle svega sat brifinga u Patrijaršiji, na vratima javno izjavljuje da je obećao da će Vlada doneti uredbu kojom će nastava veronauke i nekog pandana-predmeta početi ove školske godine. Obećanju je dodat i konzorcijum donatora sa opipljivih šezdeset miliona dinara kapitala za izgradnju Hrama svetog Save kao i mali "štrp" od poštanskog prometa za iste svrhe. Pale su tu i neke ostavke koje su potom povučene, a u senci je ostalo tumačenje pojma "fakultativan" koji se po pravilu prevodio kao "izborni": ili-ili. Barjak preuzima republičko ministarstvo vera razmenjujući već teške reči sa "protivnicima".\nPred sam početak školske godine Ministarstvo obrazovanja iznosi, za druge neočekivano, tumačenje pojma "fakultativan" a vladika Irinej Bulović izjavljuje preko Informativne službe SPC-a da "sistematska i orkestrirana hajka protiv verske nastave u javnim školama Srbije mesecima ne jenjava", konstatujući da "nju vodi apsolutna manjina u ovoj zemlji a za sve to vreme ćutljiva većina – ćuti" i na kraju poziva: "Od ovog časa, u ime Božje, nema više ćutanja. Ako mi budemo ćutali, i mrtvo kamenje će progovoriti…"\nPosle ponovnog "ribanja" u Patrijaršiji koje je vladika Irinej najavio i na kome su razmatrana "tehnička pitanja oko uvođenja veronauke…" samo su potvrđena beskonačna oprečnost dva viđenja iste stvari uz, takođe oprečne, pripadajuće izjave. Crkva insistira na rokovima koje nalaže Uredba, a Gašo Knežević iskazuje bojazan da brzina ne ide ni u čiju korist već samo čini štetu i da može izazvati "kontraefekat". Konfuziju oko toga da li je "nebiranje deo biranja" razrešila je na kraju ovlašćena komisija imenovana od strane dve vlade, republičke i crkvene. "Nezavisni eksperti" izvršili su uvid u Rečnik stranih reči i izraza i konstatovali da pojam "fakultativan" podrazumeva i nebiranje nijednog od ponuđenog. Rok je i dalje postojao: "godišnjica!".\nUsledila je začuđujuća i neprimerena jednomesečna kampanja ubeđivanja uz optužbe da je Ministarstvo prosvete uzurpirala manjina ostrašćenih neokomunista koji su, je l' da, izvor i utoka svih srpskih nevolja. Zainteresovani štampani i elektronski mediji inkasirali su tim povodom lepu svoticu a sve na teret poreskih obveznika o čijoj se deci radi i koja su se upravo izjašnjavala šta u stvari žele. Trošenje zajedničkih para oduvek je omiljen "sport" kod Srba.\n"RAT" SAOPŠTENJIMA: Tik pre završetka svojevrsnog đačko-roditeljskog referenduma Sveti arhijerejski sinod Srpske pravoslavne crkve saopštava da je "zaprepašćen i ogorčen krajnje nekorektnim, neprikriveno antidemokratskim ponašanjem g. ministra prosvete i grupe njegovih bliskih saradnika i pomoćnika i jednim brojem direktora škola" koji su zloupotrebili svoj službeni položaj i "direktnim zastrašivanjem sprečili decu i njihove roditelje da izaberu versku nastavu", te stoga "Sveti arhijerejski sinod ulaže najoštriji protest protiv svih onih u Ministarstvu prosvete koji su zloupotrebili svoj službeni položaj i apeluje da ili Vlada Srbije privede poznaniju prava a obezbedi nesmetano uvođenje veronauke u nastavni proces u skladu sa…". Na to prozvani odgovaraju "kontrasaopštenjem" u kome se iznosi da se "Ministarstvo prosvete i sporta, kao unapred markirani krivac za eventualni, anticipirani, slabiji odziv đaka na anketu za uvođenje novih predmeta… uzdržalo, od početka akcije, od iznošenja bilo kakvog vrednosnog suda" dodajući da je ovo testiranje demokratije.\nKo kriv, ko nevin, tek za neki od ponuđenih predmeta izjasnilo se svega oko dvadeset odsto srednjoškolaca tako da prosečan razred koji prati versku nastavu ima malo više od deset đaka, što znači da se u većini škola može formirati svega po jedan razred. Po tome državnu platu će "vući" najmanje šezdesetak veroučitelja sa punim radnim vremenom naspram tri stotine koliko se pretpostavljalo da će biti. U Beogradu, kad su srednje škole u pitanju, nije formirano nijedno odeljenje. Jednostavno rečeno, nije dostignut cenzus od deset đaka po školi, nad čime bi se valjalo dobrano zamisliti. Skoro četrdeset odsto roditelja sedmogodišnjaka se, međutim, izjasnilo za versku nastavu, petina za građansku, desetina za obe dok je "resto" odabralo "ništa" što u poređenju sa srednjoškolskim rezultatom kazuje da su roditelji ambiciozniji od svoje dece i da je "po tuđim leđima sto batina ništa". Mora se reći da se Ministarstvo prosvete nije baš bogzna kako iskazalo u veštini statističke obrade tako da su u opticaju još uvek nepotpuni rezultati.\nPodatak koliko je novorođene dece kršteno ’86. i ’94. godine, onih godina kada su rođena deca koja se sada izjašnjavaju kao "ukrštena", sa rezultatima sadašnje ankete bio bi dragocen pokazatelj koliko je Srba zaista pravoslavno a koliko samo deklarativno. Nažalost, i pored zaista uloženog truda i vremena i uprkos zaista predusretljivim sagovornicima iz Patrijaršije, odgovor nije dobijen.\nNa molbu upućenu vladici braničevskom Ignjatiju, inače zaduženom ispred Sinoda za versko obrazovanje, da prokomentariše rezultate, glas koji se javio na telefon, pretpostavlja se sekretar, rekao je da "vladika nema šta da komentariše kako su se izjasnili roditelji ‘teledirigovani’ od strane nevladinih organizacija" i da šta god bude rečeno opet će biti napisano ono što partija Žarka Koraća(?) hoće. "Hteli smo da im izađemo na ‘ferku’ ali su nas izigrali", konstatovao je uz opasku da "on zna šta su novinari" ne iskazujući nimalo simpatija prema redakciji ovog lista. Naprotiv. U Ministarstvu vera takođe nije bilo voljnih da komentarišu dok "ne stignu zvanični rezultati", a Gašo Knežević, ministar prosvete i sporta, izjavu sa početka teksta zaključio je konstatacijom da je "interes Ministarstva samo obrazovanje dece, a ne propaganda ovog ili onog predmeta". Situacija je napeta k’o kišobran i niko sa sigurnošću ne može predvideti šta će biti.\nPored mučnine koju sve ovo izaziva možda se dâ izvući i neka pouka kao, recimo, da se demokratijom ne može igrati kako se kome ćefne, ili da je neprimereno preko obrazovanja dece ostvarivati političke ambicije, kao i da statistiku treba shvatiti ozbiljno, a ne po potrebi i kako se kome dopadne.\nMožda se crkveni poslenici najzad međusobno pogledaju i pozabave episkopima i sveštenicima koji nisu dorasli ni trenutku niti svom položaju i koji svojim postupcima i izjavama samo izazivaju trvenje. Možda shvate civilizacijsku prekretnicu i Crkva zauzme mesto koje joj po prirodi stvari pripada. Duhovno, istorijsko i kulturološko. Možda konačno sazri svest o tome "ko je čiji": Crkva nacionalna ili nacija crkvena?\nMožda pouke, kao uostalom i do sada, ne bude. Na našu nesreću, može se lako dogoditi da još jedina institucija od nacionalnog značaja, kao i mnoge prethodne, izgubi na ugledu. To zaista zabrinjava.\nDokumenti "Vremena" - stenogram sa sednice Ustavnog suda >\nGde su glasački listići?\nIntervju - Milan Milutinović, predsednik Srbije >\nPeti oktobar se morao desiti\nVreme istražuje (1) - nelegalno tržište garderobe >\nŠano dušo, obuci me lepo\nVreme istražuje - tržište ukradenih automobila >\nMinhen–Beograd via Berkovići\nNebojša Grujičić, Davor Konjikušić\nDonacije i domaće specifičnosti >\nPolitikanstvo ili novac\nSlučaj Ljiljane Nestorović >\nIntimnost pod lupom\nVrlo lični ugao >\nNebojša Spaić, glavni i odgovorni urednik Radija 202\nHajka na sudiju


Zajecar Gaming ( Death Match) :: Your first category :: Your first forum :: Pravila foruma\nAdmin on Sat Aug 22, 2015 2:22 pm\n1. Prvo i osnovno sto bi trebali da uradite kao novi član naše zajednice jeste da se predstavite ostalim članovima našeg foruma\n2. Strogo je zabranjeno vređanje na verskoj,političkoj ili nacionalnoj osnovi. Za ovakvo vređanje možete dobiti permantni ban.\n4. Zabranjeno je pisanje duplih postova,spamovanje, floodovanje, "budzenje" postova i bumpovanje topica, osim na delovima foruma gde je to po pravilniku dozvoljeno (SPAM Headquarters).\n5. Prilikom postavljanja nove teme dobro procenite u koji forum ćete je postaviti i proverite da li slična tema već postoji negde na forumu, kako ne bi došlo do dupliranja tema.\n6. Zabranjeno je postavljanje bilo kakvih uvredljivih slika i drugog materijala koji nema veze sa sadržajem podforuma, topica ili slično. Takođe je zabranjeno kačenje "strašilica", odnosno klipova ili animacija koji imaju svrhu plašenja gledaoca, naravno bez dodatnog objašnjenja o kakvom se zapravo sadržaju radi.\n7. Zabranjeno je reklamiranje drugih servera i foruma koji obrađuju istu oblast kao ovaj, osim ako administrator servera, ujedno i foruma ne pristane na razmenu informacija.\n8. Na forumu je zabranjeno korišćenje psovki ili bilo kakvih drugih vulgarnih izraza. Ukoliko želite nekoga ili nešto da kritikujete, to možete sasvim lepo i kulturno uraditi i bez nepotrebnih psovki, ujedno i provokacija.\n9. Zabranjeno je postavljanje bilo kakvog pornografsko-erotskog sadržaja.\n10. Dozvoljeno je postavljanje Malih Oglasa. Ako nešto prodajete obavezno navedite stanje robe, po mogućnosti slika proizvoda, naznake da li postoji garancija ili ne. Explosion HQ forum ne snosi posledice za bilo kakvu transakciju između korisnika foruma.\n11. Dupli nalozi su strogo zabranjeni.\n12. Strogo je zabranjeno koriscenje drugu vrstu abecede osim LATINICE.


Ivaylo Petev: Ćevapi su mi omiljena hrana, volim muziku Dine Merlina | Tuzlanski.ba\nIvaylo Petev: Ćevapi su mi omiljena hrana, volim muziku Dine Merlina\nDijeljenja: | 31.1.2021. u 12:08\nI prije nego što je zvanično imenovan za selektora „A“ reprezentacije BiH o Ivaylu Petevu i njegovom sportskom putu uglavnom je sve bilo napisano.\nO čovjeku, kojeg je malo ko lično zaista poznavao, u javnosti se već kreirala slika i stvorio antagonizam, u potpunosti suprotan mišljenju kako je ovo tradicionalno gostoljubiva sredina.\nNavikao na izazove i teškoće koje uvijek prate one odlučne da uspiju, i novi selektor „A“ reprezentacije Bosne i Hercegovine je dostojanstveno i sa optimizmom prihvatio sve „oštrice“ upućene na račun drugih u instituciji koja se zove NS/FS BiH.\nIvaylo Petev u razgovoru za zvaničnu web stranicu Saveza opisuje prve fudbalske korake, otkriva kakav je privatno, kakav je kao prijatelj, otac, itd.\nKoliko se mentalitet naroda u Bosni i Hercegovini i Bugarskoj razlikuju?\n„Kad sam bio mlađi, npr. u devedesetim sam volio Milan za vrijeme Van Bastena, Gulita i Rajkarda. Uglavnom simpatišem onaj tim koji u određenom trenutku igra fudbal koji mi se sviđa, kao što je bio Liverpul prošlih godina i sl.“\n„Bilo je ovdje zaista velikih igrača i trenera. Jednostavno, na ovim prostorima se rađaju talentovani igrači a neki treneri imaju veliki ugled i u svijetu. Tu prije svega mislim na Ivicu Osima , zatim Bajevića, Halilhodžića, Sušića. Osjećam veliko poštovanje za sve što su oni napravili a sigurno ima i drugih stručnjaka koje ovom prilikom nisam spomenuo.“\nMada je Sarajevo jedan od gradova koji se Petevu dopada, ipak je na kraju otkrio koji grad mu je najdraži.\nKljučne riječi: bih, Fudbalska reprezentacija, Ivaylo Petev, izdvojeno, selektor


Poslao: 23 Mar 2011 15:06\nsivisoko :: x9 :: sivisoko ::@X9\nNe mogu da se setim detalja vezbe, ali bi voleo ako imas, da mi pokazes informaciju gde je PESA pratila F-22 u krugu od 40km.\nCini mi se malo verovatno, jer bi u tom slucaju ugrozili tip frekfencije svoga radara, ako ona vec nije poznata amerikancima, jer svi znamo koje mogucnosti ima AN/ALR-94:\nZato mislim da je F-22 bio pracen uz pomoc SPEKTRE i OSF-a.\nDa je vezba bila u BVR modu, mislim da bi F-22 detektovao rafal na znatno vecim udaljenostima od tih 40km.\nA to da je rafal izuzetan "dog fighter" apsolutno nije sporno, jedan od najboljih!\nF22 je pracen po recima pilota sa spectra i osf i podaci su prenoseni na pesa radar,tako da je f22 bio par puta na nisanu Mica raketa.na zalost ne mogu da nadjem da li je bio zahvacen sa Mica IC ili sa Mica sa aktivnim radarskom glavom,znam samo da su Ameri protestvovali zbog toga,jer to je bio odgovor francuza na rezultat gde je f22 imao jednom na nisanu Rafale.vezba je bila zamisljena kao nesto izmedju bvr i wvr,pa je na kraju prerasla u dogfight sa simulacijom topova.od nekih 6 naleta samo jednom je Rafale bio na nisanu F22.i to po cenu povecane potrosnje goriva kod f22.\nchime bi F22 detektovao rafale u bvr modu?radarom?istog momenta bi bio otkriven sa spectra sistemom i rafala bi imao mogucnost gadjanja dotichnog,kao sto bi bilo obrnuto da je rafale koristio radar,onda bi ga f22 preko an/alr 94 gadjao sa aim120. pilot rafale-a je ostvario pasivnu detekciju,i prebacio je podatke na radar,i mogao da usmerenim beam-om prati f22.zbog toga se ameri prebacuju na dogfight radi dokazivanja premoci,ali na zalost nisu bili bas uspesni.\nan/alr ima verovatno veci domet od spectre,ali nema aktivni elektronski stelt.to pokusavam da objasnim u ovih par postova.ima istu funkciju kao an-alr94 to jest pasivno osmatranje,navodjenje,uvodjenje u bazu podataka i pronalazenje iz iste podatke kome taj "odraz" pripada.ali spectra ima aktivno elektronsko izoliranje samog aviona ,sto an-alr 94 nema.\ntip frenkvencije nije bas toliko nepoznat amerikancima,ako se zna da su francuzima prodali module i verovatno pomogli pri pravljenju njihovog pesa radara.osim toga rafale koristi svoj radar vec odavno u avganistanu i veoma lako su mogli da prikupe sve podatke i pre nego sto su se ova dva aviona srela u UAE.\nDopuna: 23 Mar 2011 11:40\nzixo ::Sa koje je to vezbe?\nAko F-22 lete u parovima, najpozeljnija taktika je da najmanje jedan avion iskoristi pun potencijal svog radara (malo sam skeptican za efikasnost u LPI modu) i preko data linka prenese informacije raptorima koji su u pasivnom modu.\nNa taj nacin ce F-22 detektovati rafala na daljinama na kojima moze iskoristiti pun potencijal AIM-120D i lansirace rakete prvi.\nTo sto ce rafal biti svestan da je ozracen mu u takvoj situaciji i nije bas od velike pomoci ako zeli da ostane ofanzivan.\nIz tog razloga, a i zbog vece kineticke rezerve, mislim da je F-22 u prednosti sto se tice BVR borbe, jer koliko god mu je smanjen RCS, rafal nije VLO, vec LO avion koji nosi svoja ubojna sredstva van trupa.\nCitat:an/alr ima verovatno veci domet od spectre,ali nema aktivni elektronski stelt.to pokusavam da objasnim u ovih par postova.ima istu funkciju kao an-alr94 to jest pasivno osmatranje,navodjenje,uvodjenje u bazu podataka i pronalazenje iz iste podatke kome taj "odraz" pripada.ali spectra ima aktivno elektronsko izoliranje samog aviona ,sto an-alr 94 nema.\nAko mozes da budes malo precizniji u vezi ovog dela.\nOno sto ja znam jeste da ima aktivan tip ometanja.\nThe RWR and active jamming system were developed by Dassault Electronique (presently Thales) and are integrated as the Détection et Brouillage Electromagnétique (DBEM) system.\nmanimo se tih taktika krenulo se od dogfighta f22 i rafale.jedan na jedan.\ndokle god i jedan i drugi ne koriste nista od sistema koji imaju emitovanje ili zracenje otkrivanje ce se svesti na pasivne opticke ili IC sisteme,koje Rafale ima a F22 nema.tu je prednost Rafale.ono sto zelim i pokusavam da pokazem da F22 tehnicki i nije na nekom zadnjem nivou.on moze da prima data linkove od ostalih ali ne i da ih salje,bas zbog tog zatvorenog kruga ne-emitovanja ,ali koliko je to prednost toliko je i mana.\npokazao sam ti onaj mali grafikon Spectre pre par postova.ono po cemu je spectra posebna ili jedinstvena do sada je elektronsko poklapanje sopstvenog i tudjeg emitovanja.an/alr94 na priemr mozemo da posmatramo kao veoma osetljivu antenu koja ima ogromnu moc primanja,selektovanja i prepoznavanja emitovanja shumova itd.spectra je to isto,zasigurno ne toliko jaka na dometu kao an-alr94,ali to i nije ni bila namera,jer spectra poseduje kao sto si naveo male antenice koje rade pod malom snagom u lpi modu i pored pasivnog imaju u aktivno detektovanje ,koje ce an/alr94 da otkrije i znace o cemu se radi,ali nece znati gde je izvor zbog promene faze,snage emitovanja i menjanja ugla slanja zracenja.aktivna elektronska zastita to upravo radi,menja frenkvenciju dolazecih zraka tj. pomera im fazu,i stvara jednu elektronsku prazninu.veoma tesko za objasniti,zvuchi previse sci-fi,ali je realnost.\nPoslao: 23 Mar 2011 15:10\nHektor :: mean_machine ::Rafal ima 18 PPC procesora ako to nije dovoljno za obradu podataka ne znam sta jeste\nNisam mislio na snagu procesora već način obrade, npr snaga radara je jedno, ali mogućnost da se informacija obradi tako da se meta razdvoji od planine, e to ne zavisi ni od snage radara ni od snage procesora, na to sam mislio.\nJasno je meni sta ti hoces da kazes ali ne vidim kako ti ja tu mogu pomoci.\nPoslao: 23 Mar 2011 15:20\nCitat:Ali će morati da upale radare prilikom dejstva i da nastave da ih drže upaljenim ako žele da pogode cilj.\nJeste ali ce tada mozda biti kasno za Rafale.\nPoslao: 23 Mar 2011 17:03\nzixo :: Citat:Ali će morati da upale radare prilikom dejstva i da nastave da ih drže upaljenim ako žele da pogode cilj.\nE tu je onda najveća nepoznanica od koje u najvećoj meri i zavisi ishod, ponašanje RWR na strani Rafala.\nPoslao: 23 Mar 2011 19:56\n- Nema modernog multorola bez vrhunskog stand off weapons !\nPoslao: 23 Mar 2011 20:34\nCitat koji sam ja naveo je klasicno ometanje putem aktivnih faznih ometaca, koje F-22 za sada nema.\nSlican sistem su primenili i rusi, s tom razlikom sto ne znam da li mogu da funkcionisu u LPI modu?\nKNIRTI SPS-171 / L005S Sorbtsiya-S mid/high band defensive jammer, this system being an evolution of a jammer developed for the Backfire C. The Sorbtsiya-S, unlike most Western jamming pods, is designed to operate in pairs and uses forward and aft looking steerable wideband phased arrays to maximise jamming effect. It is worth observing that the Sorbtsiya is clearly built to provide cross-eye jamming modes against monopulse threats, and the wideband mainlobe steering capability provided by the phased array permits best possible utilisation of available jamming power. A graded dielectric lens is employed. Russian contractors have been using Digital RF Memory (DRFM) technology, which is of the same generation as Super Hornet EWSP. The Super Hornet does not have any compelling advantage in EWSP capability.\nUnlike the Gardenia, which has gone to a number of export clients, the Sorbsiya has only recently won approval for sale outside of Russia, with some units already exported to China. The L005S works in the H/I frequency band and has served as the primary EW model for use by Russian air force Su-27s. By interfacing with the Su-27’s main mission computer the L005S can identify and warn of radar signal threats in order of their proximity and defeat them by feeding back the same signals in conjunction with jamming modulation.\nOno sto si ti opisao je tehnika zvana "active cancellation" koja zvanicno nije priznata. Slicne glasine vaze i za ruski "plazma stelt", pa dok ne dobijemo zvanicne podatke mozemo da diskutujemo o tome u vidu teorije.\nCitat:Active cancellation is a LO technique in which the aircraft, when painted by a radar, transmits a signal which mimics the echo that the radar will receive - but one half-wavelength out of phase, so that the radar sees no return at all. The advantage of this technique is that it uses very low power, compared with conventional EW, and provides no clues to the aircraft's presence; the challenge is that it requires very fast processing and that poorly executed active cancellation could make the target more rather than less visible.\nKao sto se iz prilozenog vidi, problem je u brzini procesuiranja, koje ako nije na zadatom nivou, pravi ustvari kontra efekat i javlja protivnickom avionu svoju poziciju, jer ce protivnicki RWR primiti signal od njegovog ometaca u vidu radarskog snopa.\nProblem je u toliko veci sto se radarski signal sa razlicitih delova aviona u razlicitim amplitudama vraca prijemniku, pa je u toliko teze maskirati toliko razlicitih faza.\nNe znam sta je toliko posebno u vezi ove slike, koja ustvari pokazje da SPEKTRA ima jedan deo nepokrivene zone (dead zone).\nOdnosno pokazuje zonu dejstva primaca radarskih, IC i laserskih signala, kao i zonu dejstva ometaca.\nAko pogledamo ovu sliku ispada da mig ima bolju pokrivenost\nPoslao: 23 Mar 2011 22:45\n- Do not ask why, RAFAL is simply master on the sky !\n- Što se tiče napredne moderne elektrinke, integrisanih senzonorskih modula, radara AESA modularne izvedbe, povratne sprege avion - raketa tj. tačnije sem radara i umreženih komjutera jako brze obrade podataka, najvajžnija je sinergija-sprega sistema da se nadopunjuju u celinu i ono što je najbitnije faktor vreme! ... tj, što brži prijem i obrada informacija u jedinici vremena. Tu je Rafal sem Raptora mnogo mlađe izvedbe i samim tim tehnološki inovantivniji-savremeniji multirole br.1. bez i malo namere da budem subjektivan. Rusi su u domenu moderne soficticirane elektronike još relativno dalleko i tek kod Su-37 i T-50 počinju da stižu polako ali sigurno gde su godinama zaostajali i to kopirajući i u svojim laboratirama "nadograđivati" vesternizovanu elektroniku. Ne postoji ni jedan moderan ruski avion koji nije primarno u startu vesternizovan pa step by step prilagođavan sopstvenom razvoju!\n- The Rafale's FSO suite provides a passive detection capability:\nPoslao: 24 Mar 2011 08:45\nPoslao: 24 Mar 2011 09:22\nPoslao: 24 Mar 2011 09:56\nOvaj topic je pregledan 776609 puta\nUkupno su 868 korisnika na forumu :: 36 registrovanih, 1 sakriven i 831 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., apostata, Belac91, bojanM84, cavatina, cezar 35, Cigi, Dzoni70, Filip Marinković, francis begbie, goran.babic5, ikan, ILGromovnik, Insan, kovinacc, kybonacci, lavi, MarKhan, mikrimaus, miodrag, Misirac, nemkea71, nenad81, pavlo, perica5, Pohovani_00, renoje2, rovac, Sale.S, stegonosa, suton, theNedjeljko, vladas87, Vojkan Milovanovic, yufighter, |_MeD_|


Blizzard časti Hearthstone igrače ogromnim brojem karata\nBlizzard časti hearthstone igrače hiljadama karata\nKiša karata i bustera\nUpdated četvrtak 01 02 2018 13:19:38\nPosted četvrtak 01 02 2018 13:08:35\nHearthstone igrači, naredne dve sedmice želećete da igrajte svoje najbolje špilove, jer je Blizzard najavio ogromni giveaway.\nPočev od današnjeg dana, tj. čim Hearthstone dobije update 10.2, pa sve do 14. februara, svaki dan kada uradite dnevni quest dobićete ''tiket'' za učestvovanje u izvlačenju. Glavna nagrada je 3000 paketa karata, po 1000 iz ekspanzija Journey To Un'Goro, Knights of The Frozen Throne i Kobolds & Catacombs, paketić Hearthstone garderobe i šlem koji nosi Lich King.\nPromocija je povodom završetka godine Mamuta u Hearthstone, koju su obeležile tri pomenute ekspanzije, a u igru će biti privremeno dodat i paket sa 3x10 bustera ovih karata koje će igrači moći da kupe za 20€ kako bi proširili svoju kolekciju. Ovaj paket će svaki od igrača moći da kupi samo jednom, iz nekog razloga. Za one koji budu malo manje srećne ruke u giveawayu, Blizzard je spremio 50 000 nagrada u vidu po jednog paketa iz svake od ekspanzija, odnosno 1000 pomenutih kompleta sa 30 paketa karata.\nSa Year of The Mamoth završena je i prva godina novog Hearthstone formata, gde godišnje izlaze samo tri ekspanzije sa kartama. Više o samoj promociji možete saznati na zvaničnom Hearthstone sajtu.


Otvaranje izložbe radova učenika Obrazovnog profila likovni tehničar\nU Školi za dizajn je u utorak, 29. septembra, otvorena izložba radova učenika Obrazovnog profila likovni tehničar.\nBez obzira na vanredne okolnosti, u kojima se odvijala nastava prethodne školske godine, učenici su postigli odlične rezultate i izveli zrele i zanimiljive radove.\nIzloženi radovi su raznoliki i po temtici i po medijima u kojima su rađeni. Zastupljene su sve likovne discipline: crteži, slike, grafike, skulpture, video-radovi, animirani filmovi, mozaik...\nIzložba je podeljena na nekoliko celina. U školskoj galeriji Presek izloženi su radovi maturanata Obrazovnog profila likovni tehničar. U izložbenom prostoru na spratu je izložba crteža Tare Tomić, posebno darovite učenice četvrtog razreda istog smera. U holu su postavljeni radovi dobitnika i pohvaljenih na konkursu za Anjinu i Dubravkovu nagradu. Anjina nagrada se dodeljuje XXVIII put za posebne uspehe postignute u likovnim i primenjenim umetnostima. Fondacija Anje Vere Čolić, osnovana da čuva uspomenu na izuzetno talentovanu učenicu naše škole, tradicionalno dodeljuje novčano priznanje najboljem učeniku Škole za dizajn. Nagrada Dubravko Milanović čuva uspomenu na cenjenog profesora Škole, a dodeljuje se od 2013. godine za najbolji rad iz vajanja.\nRadovi Nikolije Stanojević, ovogodišnje dobitnice Anjine nagrade, izdvojili su se širokim izborom tema, zrelošću i umećem izvedbe. Na istom konkursu Danica Milić je dobila pohvalu za kreativnost pokazanu u malim crtežima.\nDubravkovu nagradu je osvojila Ana Simidžija, koja je proglašena i najboljim učenikom na smeru. Pohvaljeni za svoj rad iz vajanja,su Tara Tomić i Stefan Todorović, takođe učenici Obrazovnog profila likovni tehničar.\nSve prisutne je prigodnim govorom pozdravila direktorka Škole Vesna Prcović, Čarna Radoičić, savetnica za umetničko obrazovanje pri Ministarstvu prosvete, nauke i tehnološkog razvoja je otvorila izložbu.\nIzložba radova učenika jednog od pet obrazovnih profila škole – Obrazovnog profila likovni tehničar biće otvorena tokom oktobra, radnim danima od 10 do 14 časova. Projekcije animiranih filmova i video-radova se mogu pogledati i na YouTube kanalu naše škole.


U ovom trenutku sertifikat za vino je u preliminarnom statusu, objašnjava Đurđa Katić apsolutno uverena da je samo pitanje trenutka kada će oznaka biti postavljena na boce vina Imperator.\n- Demeter sertifikat je dobijen za deo vinograda sa internacionalnim sortama koji se obrađuje od samog nastanka vinarije i ideje biodinamičkog pristupa. Što se vina tiče, u podrumu se vina neguju i prate tokom razvoja i sazrevanja. Suština kontrole i sertifikacije je u vinogradu. Sertifikat se nakon vinograda vezano dobija i za vino, ukoliko su ispoštovani standardi proizvodnje po Demeteru, s tim što, pre nego vino uđe u bocu, radi se finalna analiza i nakon dobijanja potvrde da je sve kako treba može se staviti odgovarajuća oznaka po vrlo striktnim pravilima.\nNa pitanje da li još neko u okruženju Srbije ima Demeter sertifikat Đurđa Katić kaže da joj nije poznato ali napominje da je proletos ispratila seminar o proizvodnji organskih i bio vina u regionu te nije stekla utisak da je Demeter negde prisutan.\n- Iako sam se prijavila da i sama naučim nešto, što se i dogodilo, ispostavilo se da sam od svih kolega ja bila najpozvanija da pričam baš o Demeteru. Kad analiziram, čini mi se da smo mi ovde, u toj priči otišli najdalje.\nPrema pravilima proces konverzije do dobijanja sertifikacije za organiku traje tri godine a za biodinamiku pet. Naravno, ako neko već poseduje organski sertifikat onda Demeter dobije posle dve godine što se u slučaju vinarije Imperator nije ostvarilo.\n- Mi smo ga trebali dobiti 2020. ali inspektor zbog korone nije mogao da dođe pa je došlo do odlaganja. Konačno je prošle godine ispratio vinograd, kompletnu dokumentaciju i sve što treba i stigao nam je sertifikat za 2021. godinu za stari deo vinograda koji je već imao organski status. Mlađi deo je u K3, ili trećoj godini koverzije, te će i on dogodine dobiti status organike a uverena sam i Demeter.\nDa li to znači da je moguće dobiti sertifikate i po nekakvom skraćenom ili ubrzanom postupku pošto već postoje takvi primeri po pitanju organike?\n- Skraćenje perioda konverzije je potpuno legitiman postupak. Odnosi se na uslov za tri godine konverzije, pa ako i pre ulaska u koverziju nisu korišćena nedozvoljena sredstva moguće je organski sertifikat ranije dobiti. I mi smo imali skraćenje za stari vinograd ali za ovaj novi to nije bilo moguće jer su na njemu ranije uspevale drugačije kulture. Znači, moramo proći sve tri godine konverzije što je nama pravi izazov oko organizacije berbe, prerade biodinamičkog i još nesertifikovanog grožđa, papirologije, proizvodnje vina, etiketiranja. Ništa ne sme imati veze jedno sa drugim. Ali šta smo tražili, to smo i dobili – kaže Katić uz pobednički osmeh.\nOva vina publika može da proba na manifestaciji Wine Garden 11. i 12. juna u Botaničkoj bašti u Beogradu |\nKraj 2021. godine obeležila je još jedna sjajna degustacija Organskih vina Imperator iz 2018. godine. Imperator vina su godinama unazad poznata na tržištu po svom rajnskom rizlingu i crvenim kupažama, kojima će se po kvalitetu neosporno pridružiti sovinjon i pino noar iz 2018. godine, koji je do sada rađen samo iz tri berbe.\nU godišnjem izboru magazina Vino i fino Imperator Valerius 2018 uvršten je u TOP 10 belih vina 2021.godine.


TotalCar.rs » Audi radi na novom sportskom automobilu?\nAudi, novo, TOP\nAudi navodno trenutno radi na novom sportskom automobilu koji će popuniti prazninu koja postoji između TT i R8 modela.\nIako ova informacija još uvek nije zvanično potvrđena, o njoj se priča već neko vreme. Ipak, treba je uzeti sa određenom rezervom, a AutoBild prenosi da nemačka kompanija, u saradnji sa Porscheom, radi na novom sportskom automobili sa centralnim motorom. Ovaj model će navodno biti deo nove R porodice visokoperformansnih vozila.\nOn bi trebalo da ponese R6 proizvodno ime, a trenutno se pretpostavlja da je njegova kodna oznaka PO455. Tehničnih detalja još uvek nema, a priča se o tome da će biti zasnovan na narednoj generaciji Porsche Boxster modela, sa drugačijim motorima i sistemom pogona na sva četiri točka.\nGlasine o ovom automobilu počele su da kolaju nakon što je Audi predstavio svoj quattro koncept 2010. godine, koji je bio zasnovan na A5 modelu. Imao je 2.5-litarski turbopunjeni benzinski motor sa 408 KS i 480 Nm obrtnog momenta. Nekoliko godina kasnije stigle su vesti da Audi radi na još ekstremnijem primerku koji bi trebalo da se nađe u proizvodnji, ali ništa osim tih informacija za sada nije objavljeno.\nKompaktni SUV modeli su i dalje u centru pažnje\nRim prodaje službena vozila putem interneta\nFiat: Uskoro prvi “šumadinac“\nToyota i zvanično ugasila jednu od svojih auto-marki\nPeugeot EX1 koncept – najbrži električni automobil\nGM opozvao 370.000 pikap vozila u Severnoj Americi\nMercedes-AMG GLC 43 4Matic (2020) sa 385 KS\nKako očistiti klima uređaj u automobilu?


Pampur i kvarenje ukusa vina | Časopis Vino\nSvako normalan bi rekao da je nerazumno i neracionalno da kada se već proizvede dobro grožđe i od njega spravi dobro vino, onda sve to upropastiti lošim čepom koji vinu daje neprijatan miris ili ukus. Nažalost, to se dešava. Ovaj neprijatan „miris na čep“ se javlja u određenom procentu i kod vina začepljenih sa čepovima najrenomiranijih proizvođača. Procenjuje se da je čak 10% svih flaširanih vina kontaminirano ovakvim čepovima.\nGlavni „krivac“ za ovu pojavu je hemijsko jedinjenje 2,4,6-trihloranisol (TCA). To je vrlo specifičan miris i neki njegovo prisustvo u vinu opisuje kao miris na mokri karton, ili miris na buđ. To jedinjenje ima toliko intenzivan miris da je već 4 ng/l dovoljno da se oseti u vinu. Prag prepoznavanja tog mirisa raste sa povećanjem količine alkohola u vinu. Zbog svega tog proizvođači plutanih zapušača su uložili ogromna sredstva u istraživanja koja su imala za cilj da se smanji nivo TCA-a. Razvijene su nove tehnologije za tretiranje čepova koje bi trebalo da eliminišu one uzročnike i mikroorganizme koji stvaraju TCA. Izvori tih negativnih aroma vezanih za pampur se grubo mogu podeliti u tri kategorije – prva se odnosi na adsorpciju komponenti iz okruženja, druga ima veze sa samim procesom proizvodnje pampura, kada se pluta tretira supstancama sa hlorom i treća ima veze sa gljivicama koje stvaraju TCA iz trihlorfenola ili pentahlorfenola.\nPluta je prirodni proizvod koji se sastoji od polimera kao što su suberin, celuloza, lignin i određeni voskovi. Čista pluta nema skoro nikakv miris iako se sastoji od preko 100 isparljivih komponenti kao što su razni ugljovodonici, alkoholi, kiseline, aldehidi, ketoni, etri, furani, zatim azotna, sumporna i hlorna jedinjenja.\nU jednom istraživanju u Francuskoj, identifikovano je 17 isparljivih jedinjenja koja predstavljaju „otisak prsta“ plute, tako da je po tome bilo moguće razlikovati plutu iz određenih regiona. Iako je uglavnom TCA odgovoran za te nepoželjne arome, još neka jedinjenja imaju tu svoju ulogu. Neka od njih vinu daju miris ili aromu na pečurke, zemlju, buđ, metal ili dim. Kako stvari stoje izgleda da je pojava ovih neprijatnih mirisa, mnogo kompleksnija nego što se mislilo i da veliki broj jedinjenja doprinosi ovom fenomenu. Zbog toga se poslednjih godina traga za onom vrstom čepa koji će što bezbolnije da zameni ovaj klasičan plutani čep.


Nisi naš nivo - Fudbal, Reprezentacija\nNisi naš nivo\nSite Default 29.01.2013., 16:51\nKad udari Antić na Toleta, pa mu ovaj uzvrati pršti cela Srbija.\nTo vam je kao Partizan i Zvezda. Jedni su na jednoj strani, drugi na drugoj i samo mali broj onih koje taj sukob ne tangira.\nOni se praktično računaju kao statistička greška.\nNaravno, kad neko drugi od fudbalskih poslenika reši da se pljuje po novinama ili izdaje saopštenja (tri puta pogađajte na koga mislim), to je onda sramota za Srbiju i dobijaju prekor zbog tavog ponašanja, ali kada Tole maže (znate čime) to je onda ok.\nElem, da pređem na stvar. Bivši selektor Srbij Radomir Antić je isprozivao predsednika FSS Tomislava Karadžića da ga je na SP u Južnoj Africi minirao, a ovaj je odlučio da mu odogovori.\n„Istina je da sam pred meč s Australijom imao razgovor s dva igrača, a to su bili kapiten Nemanaj Vidić i njegov zamenik Dejan Stanković. Istine radi, samo da kažem kako nisam bio sam, već je sa mnom bio i generalni sekretar Zoran Laković.\nRazgovarali smo o visini premija za prolazak u dalji tok takmičenja i ništa više.\nPoručio bih gospodinu Antiću da nas ostavi na miru i nastavi da trenira kineske fudbalere. To je jednostavno njegov nivo. On je u Španiji bio cenjen, ali tamo više ne može da radi, jer ga niko neće. Gde god je bio za sobom je ostavio pustoš.\nFudbalski savez Srbije je organizovana organizacija i nama čovek kao što je on nije potreban“ kaže Tole.\nPrethodna vest Bentli poslužio kao toalet\nSledeća vest Ajversona ne zanima Razvojna liga\nBentli poslužio kao toalet\nAjversona ne zanima Razvojna liga


EDIP Lucije Anej Seneka | Karpos\nPočetna / Književnost / EDIP <br>Lucije Anej Seneka\n1,870.00 din 1,299.00 din\nLucije Anej Seneka (Lucius Annaeus Seneca, c. 4. pre n. e.–65. n. e.), stoički filozof, vaspitač i ministar cara Nerona i tragična žrtva svog carskog pitomca, autor je niza popularnih rasprava o stoičkom moralu (Dijalozi, O blagosti, O dobročinstvima, Prirodnjačka istraživanja, Moralna pisma Luciliju itd.), kao i bar nekoliko od deset klasicističkih tragedija sačuvanih u jedinstvenoj zbirci pod njegovim imenom (Corpus Annaeanum). To su: Besni Herkul, Trojanke, Feničanke, Medeja, Fedra, Edip, Agamemnon, Tijest, Herkul na Eti i Oktavija, jedina sačuvana istorijska drama rimske književnosti, čije se autorstvo pripisuje nekom od mlađih pesnika iste stilske orijentacije. Ove dramske tvorevine (koje, čini se, nisu bile predviđene za scensko izvođenje u uobičajenom smislu) odlikuje izrazito retorizovan jezik, sklonost širokoj upotrebi stilskih figura i sentencioznom poentiranju misli, kao i sasvim uprošćena psihologija dramskih likova, mahom zločinačkih i patoloških, smeštenih u najpoznatije epizode helenskog mita. Sve ove osobine Senekine tragedije na uzoran način dolaze do izražaja u rimskom Edipu, koji, izuzev naslova i tradicionalnog okvira dramske priče, ima malo šta zajedničko s tananom dramaturgijom svoga superiornog helenskog prototipa, Sofoklovog Cara Edipa. Pomeranjem težišta s junakovog odnosa prema onostranom, oličenom u nedokučivim odlukama delfijskog boga, na spektakularne prizore ispunjene krvlju i mračnim znamenjima (žrtvovanje, ekstispicij, nekromantija), Seneka je poznati klasični siže pretvorio u nosioca jednog iz osnova drukčijeg, rimskog i stoičkog koncepta tragedije i tragičkog.\nKategorije: Antička Grčka i Rim, Književnost, Filozofija i teorija\nPrevod, predgovor i komentari: Darko Todorović


Poštovani prvostepenom presudom sam osuđen na prinudu u pokušaju iz čl. 135 st. 2 KZ-a u vezi člana 30. Pošto je za ovo krivično delo zaprećena kazna od 6 meseci do 5 godina zatvora, a pokušaj krivičnog dela je kažnjiv ako je zaprećena kazna zatvora od 5 godina i teža zanima me da li je sud mogao da me kazni u pokušaju s obzirom na zaprećenu kaznu za krivicno delo koje mi se stavlja na teret?\nPoštovani, ovo pitanje je vrlo diskutabilno i zavisi od mnogih činjenica iznetih u postupku. Mi nemamo pravo da preispitujemo odluku suda. Sud je doneo prvostrpenu presudu na osnovu činjeničnog stanja, slobodne sudijske procene i u okviru zakona. Zakonski okviri koji se pominju u ova dva člana (čl. 30 Krivičnog zakonika-pokušaj krivicnog dela i čl. 135 stav 2 krivicnog zakonika-prinuda na svirep način ili pretnjom ubistvom ili teškom telesnom povredom ili otmicom) se dodiruju tako da je sudija mogao da donese takvu presudu na osnovu svog slobodnog sudijskog uverenja, u skladu sa iznetim činjenicama i u skladu sa zakonom.Međutim ovakva presuda nije lako održiva upravo zbog ovakvih rokova kojima sa sud vodio.Vi možete prvostepenu presudu da pokušate da oborite žalbom. Žalbu možete podneti u roku od 15 dana od dana kad Vam je dostavljen prepis presude-čl. 432 Zakonika o krivičnom postupku (Sl. glasnik br. 72/2011,101/2011,121/2012,32/2013 I 45/2013). Žalbu podnosite sudu koji je izrekao prvostepenu presudu u dovoljnom broju primeraka za sud, protivnu stranku, branioca i oštećenog-čl. 442 istog zakona.


Uz to, biće upitan i za revanš na "Marakani" šestog novembra, jer je prognozirana pauza od minimum mesec dana.\nDžejms Milner u duelu sa Nejmarom\nMilner, koji pored beka često igra i na pozicijama centralnog i defanzivnog veznog, povredio je mišić, što znači da će na njegovo mesto češće dolaziti Adam Lalana i Okslejd Čemberlen.\n"FRKA" U LIVERPULU PRED ZVEZDU Krenule priče o transferima, NAJBOLJI odlazi sa "Enfilda"?\nKako pišu britanski mediji, Milner bi trebalo da se oporavi tačno do dana utakmice sa Zvezdom u Beogradu, ali se čisto sumnja da će biti u prvoj postavi, jer Jirgen Klop retko kad rizikuje sa povređenim igračima.\nDžejms Milner na meču sa Mančester sitijem proteklog vikenda\nPodsetimo, nakone dva odigrana kola u grupi C, Liverpul je na drugom mestu sa tri boda, isto ima i PSŽ. Zvezda je poslednja sa jednim bodom, dok kolo vodi Napoli sa četiri.


Duh samoporicanja - Milo Lompar - Online knjižara Dereta\nLuksuzno, bibliofilsko izdanje najvažnije srpske programske knjige – Duh samoporicanja. Pred Vama je deveto, završno izdanje knjige, u koju su uključene sve polemike koje je autor vodio sa protivnicima srpskog stanovišta poslednjih godina. Duh samoporicanja je knjiga bez koje ne može biti obnavljanja srpske kulturne i svake druge politike u 21. veku.\nGenerated: 04.06.09TRU CHACHE


Hina 12.07.2020. 16:42\n"Njemačka vlada polazi od toga da je u hakerski napad na IT mrežu Bundestaga u svibnju 2015. bio umiješan jedan djelatnik obavještajne službe ruske vojske GRU. Zbog toga je vlada svojim partnerima iz Europske unije predložila uvođenje zajedničkih sankcija protiv Moskve", javlja dpa pozivajući se na odgovor koji je zastupnički klub stranke Ljevica dobio na upit njemačkoj vladi.\n"Njemačka vlada je prijedloge za sankcije protiv Rusije potkrijepila obilnim paketom dokaza do kojih su došli istražni organi i podacima obavještajnih službi", stoji u odgovoru njemačke vlade zastupničkom klubu Ljevice.\nNjemačka kancelarka je svojedobno oslanjajući se na rezultate istrage govorila o "nečuvenom i skandaloznom" slučaju.\nGlasnogovornik zastupničkog kluba Ljevice za pitanja Europske unije Andrej Hunko smatra da je uvođenje sankcija "krivi odgovor" na ovakve napade. On, osim toga, strahuje da je poveznica koja vodi prema Rusiji možda "lažna i namjerno postavljena".\n#Rusija #njemačka #angela merkel #hakerski napad


Za razliku od njih, deca sa loše kontrolisanim dijabetesom imaju oslabljen imunitet i povećanu sklonost ka različitim infekcijama. Svaka bolest može da poremeti kontrolu dijabetesa. Stoga je veoma važno da se poznaju osnovna pravila koja treba da se poštuju u slučaju oboljenja koja su uopšte uzev česta u dečijem uzrastu.\n✓ Svaka bolest (što je najčešće infekcija) mora da se leči na odgovarajući način, najčešće isto kao i kod deteta koje nema dijabetes. Zato dete treba obavezno da se odvede na pregled kod pedijatra u Dom zdravlja.\n✓ Bolest može da dovede kako do pada, tako i do porasta nivoa šećera u krvi. Infekcije praćene povišenom telesnom temperaturom (na primer prehlada, grip, upala uha, infekcije mokraćnih puteva, upala pluća) najčešće prouzrokuju porast koncentracije šećera u krvi. S druge strane, oboljenja koja se manifestuju mukom, prolivom i povraćanjem prouzrokuju pad šećera u krvi.\n✓ Zbog mogućih poremećaja u kontroli dijabetesa, koncentracija šećera u krvi (glikemija) treba da se meri mnogo češće nego inače, a na početku bolesti na svaka dva do tri sata.\n✓ Akutna bolest može da prouzrokuje ketonuriju (pojava ketona u mokraći) ili čak ketoacidozu.\nKetoni u mokraći treba da se prate redovno. Pojava ketonurije znači da se kontrola dijabetesa poremetila i ona može biti udružena sa niskim, normalnim ili visokim nivoom šećera u krvi. Umerena ili izražena ketonurija je signal za hitno reagovanje. Najčešća greška koju roditelji prave tokom perioda bolesti je upravo zaboravljanje redovnog određivanja ketona u mokraći!\n✓ Ne izostavljajte redovne injekcije insulina. Često su potrebne i dodatne količine insulina. Ako su koncentracije šećera u krvi niske, potreba za insulinom može biti smanjena, ali je insulin uvek neophodan. Jedino uz njegovu primenu može da se prekine stvaranje ketona. Vidite tabelu za izračunavanje doze insulina. Ako ste u dilemi, pozovite telefonom odeljenje bolnice u kojoj se Vaše dete leči.\n✓ U slučaju izražene hiperglikemije i ketonurije najbolje je da dete dobija regularni insulin (četiri ili više puta dnevno), a da se prva naredna doza izofan insulina izostavi.\n✓ Važno je da kod kuće uvek imate dovoljnu količinu insulina kratkog dejstva zato što u toku bolesti često nastaje potreba za dodatnim količinama ovog insulina.\nU dnevnik samokontrole upisujte sve tegobe deteta, doze insulina i rezultate testova (nivo šećera u krvi i mokraći i aceton u mokraći), kao i vrstu hrane koju dete uzima. To će Vam biti od velike pomoći kada se ponovo nađete u sličnoj situaciji.Zovite telefonom za savet ili dovedite dete u bolnicu u slučaju da je:\n✓ Povraćanje često i obilno\n✓ Koncentracija šećera u krvi stalno ispod 4 mmol/L\n✓ Koncentracija šećera u krvi stalno iznad 15 mmol/L i pored davanja dodatnih količina insulina\n✓ Ketonurija prisutna i pored davanja dodatnih količina insulina\n✓ Opšte stanje deteta u pogoršanju ili se dete čudno ponaša\n✓ Uzrok tegoba koje dete ima nejasan\n✓ Jak ili neobičan bol u trbuhu\n✓ Dete je malo (ima 3 ili manje godina) ili ima bolest pored dijabetesa\n✓ Vaša zabrinutost ili strah vrlo veliki i ne znate šta treba da radite\nDodatna doza insulina kratkog dejstva


Novi skandal: Karadžić se telefonom uključio i poručio “Država se rađa u krvi” | Tuzlanski.ba\nNovi skandal: Karadžić se telefonom uključio i poručio “Država se rađa u krvi”\nDijeljenja: | 3.5.2019. u 23:25\nNovi skandal uz osuđene ratne zločince! Nakon što se prije nekoliko mjeseci Ratko Mladić javio direktno u program beogradske televizije Happy, nešto slično napravio je i Radovan Karadžić.\nKaradžić se putem telefona iz Haga uključio u tribinu u “Srpskoj kući” u Podgorici, na kojoj je još jedan presuđeni ratni zločinac – Momčilo Krajišnik govorio o stvaranju RS.\nPrvi predsjednik SDS-a poručio je Srbima u Crnoj Gori da budu blagi prema Crnogorcima jer oni trenutno imaju krizu identiteta, kao i da ih treba razumjeti i prema njima biti tolerantan, javlja Srna.\n– U Crnoj Gori nema sukoba među narodom jer su u Crnoj Gori većinski narod Srbi, a svi sukobi koji su trenutno u Crnoj Gori su dinastičke prirode i to je sukob dinastija – rekao je Karadžić.\nKaradžić se uključio u tribinu kada je Krajišnik rekao da je on najzaslužniji za stvaranje RS-a i ponovio je svoje ranije tvrdnje da se država i djeca rađaju u krvi.\nSrna javlja i da je prekidan aplauzima prisutnih na tribini u “Srpskoj kući”, a Krajišnik mu je poručio da “prestane tamo da se izležava i dođe ovamo”.\n– Imamo mnogo važnijih poslova – rekao je Krajišnik.\nPodsjetimo Radovan Karadžić osuđen je na doživotnu kaznu zatvora zbog ratnih zločina u Bosni i Hercegovini, među kojima su i genocid u Srebrenici i opsada Sarajeva.\nKljučne riječi: hag, izdvojeno, javljanje, radovan karadžić, Srpska kuća


Lapovo - Radnici “Prvog maja” iz Lapova, njih oko 180, i juče su više od tri časa protestovali ulicama ove šumadijske varošice i u više navrata pokušavali da izađu na autoput Beograd - Niš i telima zaustave saobraćaj, u čemu ih je sprečio kordon policije.\nPolicija je i danas sprečila radnike GIK "1.maj" iz Lapova da, u znak protesta što sedam meseci nisu primili platu, blokiraju autoput Beograd-Niš. Radnici su, počev od 10.30 sati, dva sata pokušavali da priđu autoputu i da ga blokraju, ali im to nije dozvolila interventna jedinica policije.\nLapovo -- Policija je i danas sprečila radnike GIK "1.maj" iz Lapova da, u znak protesta što sedam meseci nisu primili platu, blokiraju autoput Beograd-Niš. Radnici su, počev od 10.30 sati, dva sata pokušavali da priđu autoputu i da ga blokraju, ali im to nije dozvolila interventna jedinica ...\nLapovo -- Policija je intervenisala sprečavajući radnike fabrike “Zastava elektro” i GIK “Prvi maj” da legnu na autoput i blokiraju ga. Radnici fabrika “Zastava elektro” iz Rače kragujevačke I GIK ”Prvi maj” iz Lapova, posle nekoliko meseci štrajka pokušali su danas da blokadom auto puta od svojih ...\nRadnici iz Lapova prete kolektivnim samoubistvom\nRadnici AD GIK “1.maj” u Lapovu, koji su u štrajku više od dva meseca, nezadovoljni privatizacijom svoje firme i odbijanjem novog gazde da ispuni obaveze iz kuporpdajnog ugovora, koje se odnose na socijalni program, najavili su za danas kolektivno samoubistvo na železničkoj stanici i auto-putu u ...


Republika / DENVER U KRIZI: Kari NATRPAO koš Nagetsa, maestralni Jokić na korak od tripl-dabla!\n23:28KOVAČ SAOPŠTIO SPISAK: Ovo je sastav Srbije za Ligu nacija 23:20ANA KORAĆ OTKRILA ŠTA JE SVE OPERISALA! Starleta poručila da je to sve normalno! 23:18VOLEO DA UPOREĐUJE UKUSE: Zviceru pored LJUDSKIH stizali i ćevapi od OVOG mesa! 23:08(VIDEO) MAJSTORIJA ZA POBEDU U GOSTIMA: Svonsi na korak do finala plej-ofa 23:06BILA SAM U PRITVORU! Aleksandra se odala, pa otkrila detalje o hapšenju i deportovanju! 22:52DAN ZA PAMĆENJE: Posle Tadića, još jedan reprezentativac Srbije proglašen NAJBOLJIM igračem lige 22:49PODELA PLENA U VERONI: Mihina Bolonja izborila remi u finišu, Lazović ASISTENT! 22:38(VIDEO) NOVI NAPAD! Sever Izraela ZASUT RAKETAMA: Sviraju sirene, opšti haos! 22:31ŠIJAN UBIJEN ZBOG ELENE KARIĆ? ŽABAC izneo šokantne tvrdnje o FATALNOJ VEZI! 22:30POZNAT IDENTITET MRTVE ŽENE U KRUŠEVCU: Za njom se tragalo dve nedelje!\nutorak, 13. 4. 2021.| 08:47\nSavladao ih je domaći Golden Stejt sa 116:107, a naš Nikola Jokić bio je blizu novog tripl-dabla.\nNjemu su falile dve asistencije za ovakav učinak, a imao je i 27 poena, 12 skokova, po jednu ukradenu loptu i blok, ali i četiri izgubljene. Na terenu je proveo 37 minuta, šut iz igre bio mu je 10/21, za tri 1/5, dok je sa linije slobodnih bacanja imao 6/8.\nOd njegovih saigrača, najbolji je bio Majkl Porter junior, koji je ubacio 24 poena, te imao i devet skokova. Dvocifreni su bili još Džamal Marej sa 17, koji se u završnici utakmice i povredio prilikom lošeg doskoka, odnosno Monte Moris sa 10 poena.\nNajbolji pojedinac na meču bio je iz redova domaće ekipe, Stef Kari, koji je imao čak 53 poena, uz sedam skokova i četiri asistencije.\nKari je iz igre imao 14/24, od čega su čak 10 bile trojke. Takođe, izveo je i 16 slobodnih bacanja, uz samo jedan promašaj.\nGrin je dodao 18, uz po sedam skokova i asistencija, dok je Vigins meč završio sa 17 poena.\nNije Denver tokom celog meča bio u zaostatku, već je u drugoj četvrtini imao i vođstvo.\nIpak, krajem treće, Voriorsi su otišli na osetniju razliku, koja je početkom poslednjeg kvartala bila i +18, te povratka za Nagetse nije bilo.\nGolden Stejt je tako naneo drugi poraz ove sezone Denveru i tako ponovo zauzeo 10. mesto na Zapadu uz skor 26-28.\nNagetsi su četvrti sa učinkom 34-20 i imaju jednu pobedu više od najbližeg pratioca, Los Anđeles Lejkersa.\nIzabranici Majka Melouna naredni meč igraju protiv Majamija 15. aprila.\nSport Košark Ouklend Sjedinjene Američke Države KK Golden Stejt Voriorsi KK Denver Nagetsi NBA Nikola Jokić Stef Kari\nCrveno-beli se ozbiljno spremaju za narednu sezonu.


I L I J A D A: PUT U BESPUĆE\nDelo „Put“ Kormaka Makartija od svoje pojave pa do danas izrasta u specifičan primer knjige-medijskog događaja.\nRoman autora (rođenog 1933) koga već dugo smatraju novim Foknerom, osvojio je prestižnu Pulicerovu nagradu odnosno zaslužio da bude proglašen za ’Oprinu knjigu meseca’ (u šou programu sveamerički poznate TV zvezde Opre Vinfri), što mu je otvorilo vrata prezentacije u masovnim medijima a ne samo među glasilima posvećenih čitalaca. Hvalospevi romanu počeli su da pljušte na sve strane, od stručnih, preko poluserioznih i bombastičnih (kakav je onaj da je u pitanju knjiga koja je nova klasika ametičke literature) do sasvim prigodnih, namenjenih ’običnom’ svetu. „Put“ se brzo našao na listama najprodavanijih knjiga, među novim delima pisaca koji su specijalizovani za ’bestseler’ pisanje i tamo se sasvim lepo održao. ’Prirodni’ korak u razvoju situacije bilo je snimanje filma. Recept za kojim veliki studiji Holivuda redovno posežu kaže da je, za uspešan film, po mogućstvu ’blok baster’, najpre potreban sadržaj koji je, na bilo koji način, već poznat javnosti. Da li je reč o popularnom stripu ili romanu ili o već rabljenoj ’istinitoj priči’ koja će ganuti gledaoce sasvim je nebitno – ono što se računa jeste postojeći medijski odium koji valja iskoristiti. Jer, ako publika već nešto poznaje i voli još će lakše kupiti kartu za novi bioskopski proizvod i načiniti od njega isplativi hit. Naravno, razrađena reklamna politika već će dozirano da diže tenziju do premijere odnosno gradi rejting filma u prvim danima posle puštanja filmske ’robe’ u opticaj.\nFilmska industrija je, dakle, ’slučaj „Put“’ ubacila u svoje koloseke i uredno izveštava o dilemama i nedoumicama u adaptaciji romama, odabiru režisera i glumaca, koje su okončane angažovanjem režisera Džona Hilkota i glumca Viga Mortensena (za ulogu oca). Potom je na red došlo snimanje, izveštaji sa ’terena’ i intervjui; pošto je snimanje pri kraju zakazana je i premijera za januar sledeće, 2009. godine. Na Internet je najpre pušten niz fotografija sa snjimanja a onda i ’trejler’. Po procenama stručnjaka lako je moguće da se film umeša u trku za prestižnog Oskara u više kategorija. Te nade dodatno podgreva uspeh filma „Nema zemlja za starce“ braće Koen, snimljen po istoimenom Maratijevom romanu (naslov bizarnog trilera u stvari znači da Amerika nije zemlja za starce, što zaključuje ostareli šerif suočen sa dešavanjima koja ne uspeva da rastumači i razreši). Kako se sam pisac u razgovoru sa režiserom pozitivno izrazio o njegovim idejama i promenama koje je uneo u priču, veruje se da će film biti bolji od „Zemlje...“ a svakako bolji od filmske verzije (iz 2000.g.) romana „Svi divni konji“ koju je, po istoimenom Makartijevom romanu, skleptao Bili Bob Torton.\nI dok je težište medijske avanture „Puta“ na filmskom polju, i na onom primarnom, literarnom, još uvek se dešavaju blagi potresi. Ponajpre, ne dešava se previše često da pisac glavnog literarnog toka napiše žanrovski roman jer je podela na žanrovske i nežanrovske autore vrlo čvrsta i izdavači na njoj insistiraju (tako im je lakše da odrede ciljnu čitalačku grupu i reklamnu strategiju); prelazi između žanra i glavnog toka retki su i ne podstiču se. Ako ih učine ’ozbiljni’ pisci takva dela, ipak, imaju kakvu-takvu šansu da postanu šire poznata (obrnuti slučajevi jedva da se i beleže van žanrovskih krugova). Autori kakav je bio Kurt Vonegat ili jesu Margaret Etvud i sada Makarti potvrđuju tezu da žanr nije ograničenje već, čak, podsticaj za stvaranje ali izdavačko-propagandna mašina nije uvek srećna zbog takvih ’izleta’. Vrlo retko, pak, takva knjiga postaje i bestseler pa je kupuju i ljubitelji ’prave’, ’ozbiljne’, ’akademske’ književnosti. „Put“ je upravo roman koji kupuju čitaoci koji preziru žanr; shodnom ovom stavu, takvi čitaoci „Put“ ne smatraju naučnom fantastikom. I glavnotokovski kritičari svesrdno potpomažu ovaj žanrovski ’daltonizam’ naglašavajući, uz sve pohvale, da je reč o romanu o putovanju.\nIpak, znatiželjnici koji posegnu za romanom otkriće da je on tipična ’postapokaliptička’ priča sa ponekim izletima u sfere mistike. Postavka scene je sledeća: Amerika a verovatno i ostatak sveta uništeni su neimenovanom katastrofom; država je nestala a sa njom i civilizacija, gradovi su spaljeni i opljačkani, ogromni požari besne šumama, pepeo prekriva jalovu zemlju. Neodređeno vreme posle katastrofe, otac i sin kreću prema obali mora očekujući da će im tamo život biti lakši. Sve što poseduju je odeća koju nose, malo hrane i ćebadi natovarenih na kolica iz samoposluge. Jedina odbrana im je revolver sa dva metka a putokaz pocepana karta. Prateći put, prljavi, promrzli i mokri od kiša i snegova, oni gaze kroz sveopštu pustoš, pored opljačkanih naselja. Ponekad pronađu nešto za jelo, češće gladuju. Neprestano strahuju od bandi koje hvataju ljude, ubijaju ih i – jedu. Na morskoj obali takođe zatiču pustoš. U vremenu bez budućnosti, putovanje je jedini način da se opstane još koji dan. Čovečanstvo je u kratkom vremenu, vraćeno u stanje prema kome je divljaštvo viši oblik organizovanja. Nekadašnji vladar Zemlje sada je strvinar i kanibal a kad nestane i poslednje konzerve i bude pojeden i pretposlednji čovek onaj koji ostane neće biti ništa više od hrpe mesa i kostiju i beslovesnih instinkata. Da li je takvo postojanje dostojno Čoveka? Da li je on ikada bio bilo šta drugo sem najgore zveri koja se pritajila u vreme prosperiteta i razgoropadila sa kada su se prilike promenile? Da li se život Čoveka mora nastavljati i pod ponižavajućim uslovima? Da li je goli opstanak, po svaku cenu, ono što je imperativ? Sme li strah da pobedi um?\nOtac (pisac ga ’imenuje’ i kao Čovek), ostatak prosvećenih vremena, povremeno preispituje svoj prošli život i očekivanja. Sećanja na drugi svet ponekad su bleda, ponekad vrlo živa. Ali, kada su njegovi snovi suviše šareni, Otac sluti da im predstoji neka nevolja. Kao da je svako osvrtanje greh koji se nemilosrdno kažnjava. Novi Svet vreba i najmanju grešku onih čija je vladavina prošla kako bi ih unizio ili uništio. Otuda je Otac u kontradiktornoj situaciji iz koje ne uspeva da pronađe put: zna u kakvim se okolnostima nalazi a ipak bi da na sina prenese nešto od nepostojećeg sveta. Za razliku od svoje supruge koja je odabrala brzu smrt i time poštedu od patnji, Otac nije imao hrabrost da prekrati muke detetu i sebi nastavljajući njihovo stradanje sve dok ono ne izgubi svaki smisao.\nDečak, rođen dok su gradovi goreli, odrasta i upoznaje negostoljubivi svet oko sebe, svet koji mu nudi samo dugo i bolno umiranje. Njegova egzistencija svodi se na konstantnu glad i uplašenost. Retki su dani kada ima dovoljno da jede, suv je, nije mu hladno i ne traga za mogućim napadačima. On zna da postoje dobri i loši ljudi, da oni prvi čuvaju oganj ali ih je strašno malo i da su takođe uplašeni ali dobronamerni. Ili, možda, i nije tako? Zašto ti dobri ljudi gađaju i ranjavaju dvojicu putnika, bez upozorenja i opomene? Mogu li dete i jedan muškarac biti pretnja naoružanoj grupi? Ili su i ti dobri ljudi dobri samo za sebe i svoju grupu a smrtna pretnja za ostale? Da li je dečak, na kraju romana, trebao da poveruje da oni ne jedu decu i prepusti im se milost i nemilost? Čini se da je Makartijev mali i tanušni ’hepi-end’ ili vešta zamka ili slabašan pokušaj da se unese nekakvo-makar kakvo svetlo u ovo mračno delo. Na svakom čitaocu ostaje da da odgovor na finalno pitanje, već prema tome da li ga je autor, tokom romana, ubedio u svoju pripovedačku (ne)sposobnost.\nOvaj ’sumnjivi’ finale, pak, sasvim se dobro uklapa u jedan, barem u početku, manje vidljiv horizont romana, onaj alegorijski koji je sve jasniji kako se knjiga primiče kraju). Naime, mada je postavka priče takva da odmah prepoznajemo slom civilizacije tek naknadno se otvaraju pitanja kako je moguće da smak bude opšti i šta ga je izazvalo? Naučno-fantastičari ne bi odoleli izazovu i potanko bi napisali šta je uzrok i kakve su posledice (jer ovaj žanr ceni logiku). Ovde to nije slučaj. Zato se lako nameće misao da je u romanu reč o još jednoj, novoj verziji (višom silom izazvane) apokalipse kakvu poznaje hrišćanstvo. Nastavi li se tim smerom lako se može zaključiti da je autor u likovima Oca i Sina obrnuo biblijsku priču o žrtvovanju sina odnosno, u ovom slučaju, odbijanju da se dete žrtvuje (istina, nije bilo ni zahteva od Svevišnjeg već možda njegove negacije). Ipak, definitivna potvrda da pre sobom imamo i naučnu fantastiku i alegoriju jeste najpre verbalno insistiranje Oca da on i njegov Sin čuvaju vatru/oganj, te, konačno, epizoda susreta sa iznemoglim starcem koji se predstavlja kao Ilija i koji se ne plaši za svoj život, ne zna odakle je došao, gde ide i kako je uopšte živ. Dijalog Oca i starca vrca od aluzija na hrišćanske dogme i dileme. No, najdublja provokacija na nivou je same situacije i svodi se na pitanje: ima li mesta veri sred sveopšte propasti? Nije li ovakva propast dokaz neke greške u Čoveku a on je, opet, načinjen prema liku Boga? Konačno, hoće li Bog opstati i kada nestane poslednji Čovek?\nMakarti ne poseže za nepotrebnim scenama nasilja koje žanrovske zanatlije sigurno ne bi propustile. Nije teško pretpostaviti kako bi manje spretni pisci željni krvi ’rado i obilno’ trošili prizore kanibalizam. Makarti, međutim, nije iz te škole i samo u dve scene je eksplicitan po pitanju ljudožderstva. On zna da se ’strava i užas’ mogu graditi ne samo izričitim prizorima već i posredno, nizom naznaka i slutnji, i da je to teži ali trajniji način.\nJednako valjani i ubedljivi su i opisi pejzaža, prirode (tačnije njenih ostataka), ruševina, odnosno praćenje misli Oca kroz koje se lome staro i novo. Usto, autor se služi i sitnim literarnim egzibicijama menjanja vremena i diskursa u samo jednoj rečenici što je dobrodošlo oneobičavanje tona i stila i nameće specifičan ritam čitanja, potenciran kratkim fragmentima iz kojih je roman ispleten.\nMada „Put“ sadrži nekoliko logičkih praznina i nedorečenosti, sveukupno je reč o vrlo dobrom romanu, žanrovski prepoznatljivom ali ispripovedanom na nežanrovski način; otuda bi se „Put“ najpreciznije mogao odrediti kao još jedno od sve brojnijih savremenih proznih dela koja pripadaju tzv ’slipstrim-u’ koji kombinuje iskustva žanrova i glavnog literarnog toka. Ipak, dileme oko (ne)žanrovskog određivanja sasvim su sekundarne jer ono što je bitno jeste da „Put“ svakako zaslužuje čitalački angažman i pažnju pošto je dovoljno valjan da takav interes i napor bogato nagradi.\nObjavio ILIJA BAKIĆ Kategorije: Kormak Makarti, NAUČNA FANTASTIKA, Put


Nove bebe u zoo-vrtovima bude nove nade | Vesti | Porodica\nNove bebe u zoo-vrtovima bude nove nade 0 Podeli PODELI TWEET POŠALJI E-MAIL\nNove bebe u zoo-vrtovima bude nove nade\n10.09.2013. / 15:44 11.09.2013. / 11:17\nPogledajte nove preslatke stanare američkih zooloških vrtova - malu zapadnonizijsku gorilu i bebu istočnoafričkog nosoroga.\n"Bafalo Zoo" u Njujorku postao je bogatiji za još jednog člana. Lili, dvanaestogodišnja zapadnonizijska gorila donela je 4. septembra 2013. godine na svet mladunče, od kojeg je nerazdvojna.\nČuvari ovog vrta primetili su da mama Lili često uživa gledajući svoju bebu u oči i nežno je ljuljuškajući,a povremeno joj poljubi čelo – baš kao što čine i mame ljudskih bića. Radnici još uvek nisu bili u prilici da otkriju kog je pola njihov novi prijatelj, jer ne mogu dovoljno da se približe Lili i njenom mladunčetu, ali veruju da je reč o ženki.\nZapadnonizijske gorile mogu se pronaći u nizijskim tropskim šumama centralne Afrike. Ipak, sve ređe – ova vrsta je veoma ugrožena zbog gubitka staništa i trgovine mesom divljih životinja.\nLepe vesti stižu i iz zoološkog vrta "Linkoln park" u Čikagu, gde je 26. avgusta rođeno mladunče istočnoafričkog crnog nosoroga. Novorođeni mužjak, koji još uvek nije dobio ime, na rođenju je težio oko 27 kilograma, a njegova mama je osmogodišnja Kapuki.\nNegovatelj sisara u ovom čikaškom vrtu Mark Kemhaut rekao je: "I mama i beba su odlično. Mladunče provodi vreme u sisanju, šetanju sa mamom i dremanju, a to je upravo ono što mladi nosorozi treba da rade."\nKao i zapadno-nizijska gorila, i istočnoafrički crni nosorog je svrstan u kategoriju kritično ugroženih životinja, koja se smatra grupom najvećeg rizika za nestanak vrste. Ovaj debelokožac je gotovo izumro devedesetih godina dvadesetog veka. Često je na meti lovokradica, najviše zahvaljujući zabludi koja vlada u nekim kulturama, odnosno verovanju da rog crnog nosoroga ima isceliteljsku moć. Prema poslednjim istraživanjima, ukupni broj jedinki ove vrste u svetu iznosi svega pet hiljada.\nZato rođenja Liline bebe i Kapukinog mališana raduju i bude nadu da će ove vrste opstati.\nFotografije ovih mama i njihove mladunčadi možete pogledati u galeriji.\nSoftware:Adobe Photoshop CS5 Macintosh Created: 2013:09:09 10:44:11\nSoftware:Adobe Photoshop CS5 Macintosh Created: 2013:09:09 10:44:36\nSoftware:Adobe Photoshop CS5 Macintosh Created: 2013:09:09 10:45:06\nAuthor: © Todd Rosenberg Photography Copyright: © Todd Rosenberg Photography 2013 Description: 8/28/13 11:10:15 AM -- Mother and baby Rhino at Lincoln Park Zoo. Chicago, IL, USA . © Todd Rosenberg Photography 2013 Software:Adobe Photoshop CS5 Macintosh Created: 2013:09:04 12:14:48\nAuthor: © Todd Rosenberg Photography Copyright: © Todd Rosenberg Photography 2013 Description: 8/28/13 11:16:36 AM -- Mother and baby Rhino at Lincoln Park Zoo. Chicago, IL, USA . © Todd Rosenberg Photography 2013 Software:Adobe Photoshop CS5 Macintosh Created: 2013:09:04 12:16:25\nZOO vrt Ustanove Životinje Beba Majčinstvo


Administration - Funkcije za negu dizajna\n22. okt. 2021. | 7 prikaz/prikaza | 0 osobe/osoba misle da je ovo korisno\nFunkcije za negu dizajna\nPregled funkcija nege\nPregled obrazaca korisničke podrške\nAdministratori mogu da konfigurišu ove funkcije nege za vašu organizaciju:\nPredložak korisničkepodrške – Prilagodite interfejs koji korisnici koriste prilikom pokretanja ćaskanja ili povratnog poziva. Više informacija potražite u članku Kreiranje obrazaca korisničke podrške.\nVirtuelni pomoćnik– Obezbedite automatizovane odgovore na zahteve za ćaskanje klijenata i eskalirajte zahteve klijenata stručnjacima za predmete. Više informacija potražite u članku Virtuelni pomoćnici za kupce.\nKoristite predloške korisničke podrške za brigu da biste prilagodili interfejs za ćaskanje, povratni poziv ili ćaskanje i povratni poziv na Veb lokaciji vaše organizacije.\nMožete kreirati sledeće obrasce korisničke podrške za negu:\nObrazac povratnog poziva\nObrazac ćaskanje+povratni poziv\nKreirajte virtuelnog pomoćnika da biste obezbedili automatizovane odgovore na zahteve za ćaskanje klijenata ili eskalirali zahteve klijenata stručnjacima za predmete koji rade u Cisco Webex Teams.\nVirtuelni pomoćnik kupca\nVirtuelni pomoćnik kupca obezbeđuje automatizovane odgovore na zahteve za ćaskanje sa klijentima. Da biste kreirali, konfigurisali i počeli da koristite virtuelnog pomoćnika kupca:\nKreirajte agenta za dijalog.\nKoristite namere agenta dijaloga da biste mapirali zahteve klijenata na automatizovane odgovore.\nKreirajte novog virtuelnog pomoćnika za klijente u Cisco Webex kontrolnom čvorištui dodajte mu oznaku za pristup klijenta vašeg agenta dijaloga. Više informacija potražite u članku Kreiranje virtuelnog pomoćnika za kupca.\nDodajte virtuelnog pomoćnika za kupca u Cisco Spark Care predložak za ćaskanje ili Cisco Spark Care Chat+Callback predložak da biste počeli da koristite virtuelnog pomoćnika. Više informacija potražite u članku Kreiranje predloška za ćaskanje ili Kreiranje chat+Callback predloška.\nAko virtuelni pomoćnik kupca ne može da reši zahtev kupca, virtuelni asistent eskalira zahtev agentu.\nKliknite na ikonu znaka pitanja na kartici "Virtuelni pomoćnik kupca" da biste videli imena obrazaca koji koriste tog virtuelnog pomoćnika kupca.\nKreiranje predloška za ćaskanje\nKreiranje chat+callback predloška


Čubrilović: Srpska posvećena zaštiti ljudskih prava\n09/12/2019 | 10:08 ⇒ 10:09 | Izvor: SRNA\nPredsjednik Narodne skupštine Republike Srpske Nedeljko Čubrilović naglasio je da su Srpska i njene institucije posvećene zaštiti elementarnih ljudskih prava i sloboda svih njenih građana u skladu sa zakonima, Ustavom i najvišim međunarodnim standardima, konvencijama i Deklaracijom UN.\n- Zaštita ljudskih prava i sloboda je u osnovi našeg ustavnog, pravnog i političkog sistema. Cilj je da institucije svakom čovjeku obezbijede ista prava. Narodna skupština Republike Srpske, kao najviša zakonodavna institucija, dala je ogroman doprinos uspostavljanju demokratskog sistema, vladavine prava i poštovanju najviših prava i sloboda svakog čovjeka u našem društvu - istakao je Čubrilović povodom 10. decembra, Međunarodnog dana ljudskih prava.\nOn je rekao da su ostvarivanje i zaštita ljudskih prava i sloboda svih, posebno najugroženijih kategorija i manjinskih zajednica, osnova svakog demokratskog, modernog i slobodnog društva, vladavine prava i pravne države, saopšteno je iz Narodne skupštine.\n- Zaštita ljudskih prava je civilizacijska tekovina i neophodno je predano raditi na ispunjavanju svih načela o ljudskim pravima i slobodama -- naveo je Čubrilović.\nMeđunarodni dan ljudskih prava obilježava se 10. decembra, jer je tog dana 1948. godine potpisana Opšta deklaracija o ljudskim pravima kojom je prvi put u istoriji priznato pravo svih ljudi na život, slobodu i bezbjednost bez ikakvih razlika.


Vučić: Sastanak sa Putinom će proteći u dobroj vjeri\n23/11/2019 | 14:15 | Izvor: SRNA\nPredsjednik Srbije Aleksandar Vučić rekao je danas da ne vidi nijedan razlog da sastanak sa predsjednikom Rusije Vladimirom Putinom 4. decembra u Moskvi ne prođe u "dobroj vjeri" i da ne bježi od toga da bilo šta razjasne, ukoliko to bude potrebno.\n- Ako je potrebno da bilo šta razjašnjavamo – ne bježim od toga. Savjest mi je čista kao suza - rekao Vučić u Novom Sadu odgovarajući na pitanje novinara kako će se priče o špijunaži reflektovati na susret sa Putinom i međusobne odnose dvije zemlje.\nVučić je naveo da se Beograd priprema za posjetu Moskvi, gdje će imati veliku i ozbiljnu delegaciju, jer je u pitanju izuzetno važan susret.\nOn smatra da Rusija može da bude ponosna na prijateljstvo Srbije prema toj zemlji i želi da vjeruje u prijateljstvo Moskve prema Srbiji.\nVučić je rekao da predsjednika Putina smatra iskrenim prijateljem Srbije, te podsjetio da je Srbija jedina zemlja koja nije uvela sankcije Ruskoj Federaciji i koja nigdje i ni u jednom forumu nije glasala protiv interesa Rusije.\n- Srbija je jedina zemlja van zemalja evroazijske unije koja, ne računajući Kinu, održava stalne vježbe sa Ruskom armijom i u svakom pogledu smo veoma bliski. Јa ne vidim nijedan razlog da taj sastanak ne prođe u dobroj vjeri - rekao je Vučić.\nOn je poručio da njegovi politički protivnici Dragan Đilas i Marinika Tepić, koji su u javnost iznijeli navodne dokaze o tome da Srbija izvozi oružje u Ukrajinu, žele da nanesu ogromnu štetu Srbiji.\n- Optužili su nas da ubijamo rusku decu tako što Srbija zarađuje prodajući granate Ukrajini. Hteli su dodatno da otežaju svojoj zemlji odnos sa Rusijom, a sinoć smo videli da su Đilas i Tepićeva pokazali dokument koji je trebalo da dokaže krivicu Srbije oko minobacačkih granata - rekao je Vučić.


RTV Puls | NA SRPSKOJ LISTI 14 KANDIDATA IZ SLS\nŠILOVO, 17.maj - U Jutarnjem programu Rtv Puls gostovao je Dalibor Jevtić, ministar za zajednice i povratak u Vladi Kosova. Pričao je o predstojećim venrednim parlamentarnim izborima na Kosovu, koaliciji kao i o rešenju problema raseljenih lica iz Hladnjače.\nPrvo pitanje za gospodina Jevtića bilo je da li i dalje ide na posao s obzirom na to da su vanredni parlamentarni izbori zakazani za 08.jun, na šta je on rekao da vlada i dalje funkcioniše i da je juče održana redovna sednica.\nJevtić ističe da je zadovoljan onim što je urađeno od kada je on na čelu ovog ministarstva.\nBroj onih koji će činiti srpsku zajednicu u narednom sazivu parlamenta oderediće da li će Srbi uopšte biti deo buduće vlade, da li će delovati iz pozicije ili opozicije,ali o tome u ovom trenutku niko ne može dati odgovor na ono što će biti odgovor nakon izbora, kaže Jevtić. Što se tiče raseljenih porodica koje su posle privatizacije Hladnjače dobila smeštaj u privatnim objektima ministar je rekao da je ispoštovano sve što im je tada obećao.\nMinistar je raseljenima i ovom prilikom obećao izgradnju kuća ukoliko sami obezbede placeve.Na kraju emisije Jevtić je pozvao sve ljude dobre volje Na kosovu da na bilo koji način pomognu stanovništvu poplavljenih područja u Srbiji.


Zbog dugotrajne i opasne kampanje TV Pink protiv TV N1 i njenih novinara, Slavko Ćuruvija fondacija uputila je prijavu REM-u. Svakodnevnim ponavljanjem besprizornih i neutemeljenih optužbi na račun N1, TV Pink, u saradnji sa provladinim tabloidima, ali i visokim državnim funkcionerima, predvodi kampanju zastrašivanja zaposlenih na TV N1.\nFondacija poziva građane da se pridruže akciji i popune prijavu na ovom linku, i tako podrže nezavisno i profesionalno novinarstvo koje je u Srbiji sve ugroženije.\nPozivamo REM da zaustavi zloupotrebu nacionalne frekvencije za svakodnevno medijsko linčovanje i targetiranje neistomišljenika i nezavisnih novinara. Sličnu orkestriranu kampanju vodio je državni aparat uz podršku provladinih medija i 1999. godine protiv Slavka Ćuruvije. Epilog znamo.\nPozivamo i sve ostale nadležne organe Republike Srbije da reaguju u okviru svojih nadležnosti i osiguraju bezbednost novinara, zaštite javni interes u informisanju i obezbede punu primenu zakona.


Bijeli suprematisti odgovorni za većinu terorističkih napada u SAD-u | SAD | Al Jazeera Balkans\nNa meti bijelih suprematista našli su se učesnici antirasističkih protesta koji su održani ovog ljetaReuters\nBijeli suprematisti stoje iza većine terorističkih napada u SAD-u koji su se dogodili u prvih osam mjeseci ove godine, navodi se u izvještaju Centra za strateške i međunarodne studije (CSIS).\nZa 67 posto terorističkih napada odgovorni su bijeli suprematisti, odnosno radikalni desničari, a za 20 posto napada radikalni ljevičari, prenosi Tanjug.\nIzvještajem Centra za strateške i međunarodne studije nisu obuhvaćeni zločini iz mržnje, protesti i neredi koji su se dešavali nakon ubistva Afroamerikanca Georgea Floyda.\nNa meti bijelih suprematista našli su se učesnici antirasističkih protesta koji su održani ovog ljeta.\nNasilje bi se moglo povećati\nBroj napada desnice ostao je gotovo isti u poređenju s prošlom godinom, dok se broj napada radikalnih ljevičara uvećao za četiri puta u odnosu na pomenuti period, a u ovim napadima ubijeno je pet osoba.\nIstraživači upozoravaju da bi se sjledeće godine nasilje moglo povećati, a kao uzroke navode političke podjele, pandemiju korona virusa, pogoršanje ekonomske situacije, rasne nepravde i druge faktore.


GasTeh | Sigurnosno ispusni i prestrujni ventili - direktno opružni tip -215\nSigurnosno ispusni i prestrujni ventili – direktno opružni tip -215\nGAS TEH – SIGURNOSNO ISPUSNI VENTIL – SERIJA 210 tip 215\nOPIS RADA VENTILA: Osnovni zadatak sigurnosno ispusnog ventila je da (ukoliko se pritisak u instalaciji poveća iznad dozvoljenog), otvori sedište i tako propusti određenu količinu gasa u atmosferu. Ispuštanje gasa traje sve dok se pritisak u instalaciji ne snizi na vrednost projektovanog. U normalnom (radnom) stanju, ventil sigurnosti je zatvoren, odnosno pečurka (2) preko zaptivača (4) naleže na sedište ventila. Opruga (6) svojom silom savlađuje silu nastalu delovanjem pritiska gasa na donju stranu pečurke i tako ventil drži u zatvorenom položaju. Porastom pritiska gasa na ulazu ventila sigurnosti u odnosu na podešeni pritisak otvaranja, sabija se opruga i tako otvara sedište. Gas izlazi iz ventila sigurnosti i preko ispusne cevi odlazi u atmosferu, do trenutka kada se pritisak snizi na vrednost projektovanog. Tada sila opruge ponovo potiskuje pečurku i zatvara ventil sigurnosti. Podešavanje pritiska otvaranja ventila sigurnosti se vrši okretanjem pritezača opruge (3), čime se menja sila opruge regulacije (6). Posle izvršenog podešavanja položaja pritezača opruge se osigurava pomoću uvrtnog zavrtnja- plomba (7).\nUgradnja i povezivanje: Ugradnja sigurnosnog ispusnog ventila na cevovod se vrši zavrtanjem ventila na zavarni komad sa unutrašnjim navojem. Nastavak ventila sigurnosti (4) se spaja sa ispusnom cevi (pomoću koje se gas odvodi u atmosferu). Ukoliko ispusna cev nije ravna, moguća je ugradnja holender spoja (skica ugradnje). Ispusni otvor na sigurnosno ispusnom ventilu ima funkciju da bi se kroz njega mogli odstraniti kondenzacioni i atmosferski talozi.\nSigurnosno ispusni ventil (ugaono prirubnički) – tip 218 UPPREKRETNI UREĐAJ ZA DVA VENTILA SIGURNOSTI


Antoan Loren – Miteranov šešir « Izdavačka kuća Zavet\nProjekat kaleidoskopski pogled\nKaleidoskopski pogled 2\nAntoan Loren – Miteranov šešir\nAntoan Loren: Miteranov šešir\nPrevela sa francuskog: Slavica Miletić\nRačunovođa Danijel Mersije večera u otmenom pariskom restoranu i jedva može da poveruje svojim očima kad predsednik Fransoa Miteran sedne za susedni sto.\nDanijelovo uzbuđenje zbog toga što se nalazi u neposrednoj blizini najmoćnijeg čoveka u državi traje i kad je predsednik otišao zaboravivši šešir. Posle kratkog razmišljanja Danijel odlučuje da uzme šešir i zadrži ga kao suvenir. Odlazi iz restorana i počinje da se oseća nekako … drugačije.\nŠešir igrom slučaja menja vlasnike i prelazi s glave na glavu menjajući život svima koji ga nose, donoseći im uspeh koji im je ranije izmicao. Nagrađivani pisac Antoan Loren vodi nas na neobično, poletno putovanje tragom ovog posebnog šešira koji donosi prizvuk magije u obične živote.\n“Poput Pepeljugine staklene cipele ili Aladinove lampe, šešir je talisman koji snove onih koji ga nose pretvara u javu.“ – RTL\n“Ugodno putovanje u srž osamdesetih godina.” – Le Figaro\n“U ovom romanu se lako spajaju priče koje se vešto prepliću i prosto mu je nemoguće odoleti.” – L’Express\nRomansijer, novinar, scenarista i kolekcionar starina Antoan Loren rođen je u Parizu ranih sedamdesetih godina 20. veka. Izučavao je film i započeo je karijeru režirajući kratke filmove i pišući scenarija. Strast prema umetnosti navela ga je da prihvati posao pomoćnika jednog trgovca starinama u Parizu. To iskustvu pružilo mu je inspiraciju za njegov prvi roman.\nObjavljen uoči francuskih predsedničkih izbora 2012. godine, roman Miteranov šešir doneo je piscu nagrade Relay des voyageurs lecteurs i Landerneau – Découvertes 2012. godine. U SAD se roman našao na listi Kindle top 5 bestselera i u izboru književnog kluba Waterstones.\nRoman Crvena beležnica objavio je 2015. godine, a poslednji roman Francuska rapsodija 2016. godine.\nSlavica Miletić je književna prevoditeljka sa engleskog i francuskog jezika. Prevodi književnu prozu, poeziju, filozofiju, teoriju. Diplomirala je na Odseku za filozofiju Filozofskog fakulteta Univerziteta u Beogradu. Desetak godina je radila kao novinarka i urednica na Drugom programu Radio Beograda. Prve prevode objavljivala je u periodici na bogatoj časopisnoj sceni SFRJ, a zatim u saradnji sa urednicima više uglednih izdavačkih kuća. Urednica je edicije prevodne proze „Daninoć“ od osnivanja Fabrike knjiga.\nPrevela je više desetina knjiga. Među autorima koje je prevodila su prozni pisci, pesnici, autori grafičkih novela Dž. Berdžer, A. Ženi, Dž. O’Konor, P. Hajsmit, Ž. Eglof , M. Satrapi, T. Morison, S. Plat, Ž. Tardje, A. Loren, T. Selasi, kao i filozofi i teoretičari K. Levi-Stros, Ž. Delez, M. Daglas, Dž. Batler, R. Bart, P. Riker, A. Apaduraj, V. Perica, V. Bergin, D. Bordvel, M. Nusbaum, I. Berlin, E. Sezer.\nDobitnica je nagrada za prevod „Miloš N. Đurić“, „Aleksandar I. Spasić“ i „Mihajlo Đorđević“.


• Tehnički pregled po novom pravilniku\nSomborski tehnički pregled počinje sa radom u ponedeljak.\nNovi tehnički pregled - ogranak TP STEP (Somborski tehnički pregled) otvoriće AIR Travel doo na adresi Štrosmajerova 26 (ugao Štrosmajerove i J. Pančića - preko puta LIDLA). - Naš tehnički pregled je prvi na teritoriji grada Sombora koji je ispunio uslove iz novog Pravilnika o tehničkom pregledu vozila - rekao je Nemanja Živadinović, direktor preduzeća AIR Travel iz Sombora. Naveo je da je tehnički pregled namenjen za vozila najveće dozvoljene mase 3,5 tone. Kako napominju iz STEP-a, trajanje tehničkog pregleda ne može biti kraće od pola sata (30 minuta).\nRadno vreme, radnim danima od 7:30 do 15:30. Telefoni za zakazivanje tehničkog pregleda su 025/480-408 ili 448-902 odnosno 064/1334464. STEP podseća da je na licu mesta moguće plaćanje registracije i osiguranja.\nsavamajstor @ Ned, 09.06.2019. 02:03\nair travel novi pravilnik pravilnik o tehničkom pregledu vozila privreda sombor somborski tehnički pregled step tehnički pregled\n• Tehnički pregled tri hiljade dinara\nPKS RPK Sombor je upriličila sastanak sa predstavnicima privrednih društava koja se bave poslovima tehničkog pregleda.\nObzirom da je 5. jula počela primena Pravilnika o tehničkom pregledu vozila, a najniža cena tehničkog pregleda još nije definisana od strane države, privredna društva koja se bave ovim poslovima povodom toga inicirala su sastanak kako bi se dogovorili oko minimalne cene koju će primenjivati u Zapadnobačkom upravnom okrugu, dok se zakonom ne definišu minimalne cene. Odlučeno je da cena, dogovorena između privrednih društava koja su bila prisutna na sastanku, bude 3.000 dinara sa pdv-om. Sastanku nisu prisustvovali predstavnici tehničkih pregleda sa teritorije opštine Kula, koji su, prema saznanju nadležnih, ranije dogovorili cenu koju će primenjivati. Cena od 3.000 dinara po tehničkom pregledu će se u Apatinu, Odžacima i Somboru primenjivati dok država ne propiše najnižu cenu za tehnički pregled motornih vozila.\nNa sastanku je pokrenuta inicijativa za formiranje ovdašnje Sekcije za tehničke preglede. Zainteresovani za osnivanje navedene sekcije uputili su inicijativu Privrednoj komori Srbije - Udruženju za stručne, naučne i tehničke oblasti. Čeka se njihovo odoborenje nakon koga se može pristupiti osnivanju Sekcije privrednih društava koja se bave poslovima tehničkog pregleda pri Regionalnoj privrednoj komori Sombor.\nsavamajstor @ Sre, 11.07.2018. 09:40\npks - rpk sombor pravilnik o tehničkom pregledu vozila privreda privredna komora srbije sekcija sekcija privrednih društava koja se bave tehničkim pregledima sombor tehnički pregled udruženje za stručne naučne i tehničke oblasti\n• Akcija „Ispravno vozilo - bezbedno vozilo” (1)\nAuto-moto savez Srbije u saradnji sa Upravom saobraćajne policije i Asocijacijom tehničkih pregleda vozila organizuje od 23. do 28. novembra tradicionalnu akciju “Ispravno vozilo – bezbedno vozilo“.\nAMSS i ove godine pred početak zimske sezone, poziva sve vozače da besplatno provere tehničku ispravnost vozila na preko 120 linija tehničkog pregleda širom Srbije.\nO značaju besplatne kontrole tehničke ispravnosti vozila najbolje govore dosadašnji podaci AMSS. Kroz više od 10.000 tehničkih pregleda obavljenih tokom protekle letnje i zimske akcije „Ispravno vozilo – bezbedno vozilo”, utvrđeno je da je gotovo svako treće pregledano vozilo bilo neispravno. U letnjoj akciji je utvrđeno da je preko 32 procenata sa neispravnim kočnicama, oko 13 procenata sa neispravnim sistemom za upravljanje, a 31 odsto sa neispravnom svetlosnom signalizacijom.\ntriletrip @ Ned, 22.11.2015. 02:08\nakcija auto-moto savez srbije bezbedno vozilo - ispravno vozilo društvo saobraćaj saobraćajna policija sombor tehnički pregled\n• PU Sombor: Kontrola ispravnosti vozila (4)\nU cilju pripreme vozila za bezbednije učešće u saobraćaju, Ministarstvo unutrašnjih poslova Republike Srbije u saradnji sa Auto-moto savezom Srbije i Asocijacijom tehničkih pregleda vozila Srbije, u periodu od 24. do 29. novembra, u vreme rada linija tehničkih pregleda, sprovešće preventivno-propagandnu akciju pojačane kontrole saobraćaja pod nazivom Ispravno vozilo – bezbedno vozilo.\n- Osnovni cilj akcije je da se besplatno proveri tehnička ispravnost vozila, kako bi se uočene neispravnosti blagovremeno otklonile, a time ostvarili povoljni preduslovi za bezbedno odvijanje saobraćaja. Osim toga, znatno bi se povećao stepen ispravnosti vozila na našim putevima. Za vreme sprovođenja akcije, policijski službenici saobraćajne policije vršiće pojačanu kontrolu vozila i vozača, posebno na putevima i ulicama u naseljenim mestima, i vozačima ukazivati na značaj ispravnosti vozila u saobraćaju, naročito uređaja za upravljanje i zaustavljanje, uređaja za spajanje vučnog i priključnog vozila, pneumatika, svetlosno-signalnih uređaja i uređaja za pogon na sabijeni ili tečni gas kao i poštovanja pravila saobraćaja. U slučajevima postojanja sumnje u tehničku neispravnost uređaja za upravljanje i zaustavljanje vozila, saobraćajna policija će vozače upućivati na kontrolni tehnički pregled, uz obavezno prisustvo policijskih službenika na linijama tehničkih pregleda, i, ako se utvrde navedene neispravnosti, preduzimati mere prekršajnog progona uz primenu posebnih mera bezbednosti - isključenje vozila iz saobraćaja. Zbog učinjenih prekršaja nepoštovanja pravila saobraćaja, saobraćajna policija će prema vozačima preduzimati zakonom propisane mere - saopštila je Policijska uprava Sombor.\nLista linija za tehnički pregled u nastavku vesti\nsavamajstor @ Pon, 24.11.2014. 14:46\ndruštvo ispravno vozilo - bezbedno vozilo policijska uprava sombor saobraćajna policija sombor tehnički pregled\n• Po završetku akcije pojačane kontrole\nU cilju pripreme vozila za bezbednije učešće u saobraćaju, MUP Srbije u saradnji sa Auto-moto savezom Srbije i Asocijacijom tehničkih pregleda vozila Srbije, u periodu od 23. do 28. juna, svakodnevno u vremenu od sedam do dvadeset časova, sprovodiće preventivno-propagandnu akciju pojačane kontrole saobraćaja „Ispravno vozilo – bezbedno vozilo”.\n- Osnovni cilj akcije je da se besplatno proveri tehnička ispravnost vozila, kako bi se uočene neispravnosti blagovremeno otklonile, a time ostvarili povoljni preduslovi za bezbedno odvijanje saobraćaja. Za vreme sprovođenja akcije, policijski službenici saobraćajne policije vršiće pojačanu kontrolu vozila i vozača, posebno na putevima i ulicama u naseljenim mestima i vozačima ukazivati na značaj ispravnosti vozila u saobraćaju, uređaja za upravljanje i zaustavljanje, uređaja za spajanje vučnog i priključnog vozila, pneumatika i svetlosno-signalnih uređaja kao i poštovanja pravila saobraćaja. Tokom sprovođenja akcije, za uočene tehničke neispravnosti na vozilu, saobraćajna policija će vozače upozoravati da iste otklone ili ih upućivati na liniju tehničkog pregleda radi detaljnijeg pregleda vozila i eventualnog otklanjanja neispravnosti na vozilu, uz napomenu da je kontrola tehničke ispravnosti vozila besplatna. Nakon završetka akcije, saobraćajna policija će pojačano vršiti kontrolu tehničke ispravnosti vozila, uz dosledno sankcionisanje prekršaja i isključivanje iz saobraćaja tehnički neispravnih vozila - saopštila je Policijska uprava Sombor.\nBesplatni tehnički pregledi u Somboru: Remont Komazec (Konjovićeva 78), Kallos oil (Staparski put bb), Kallos oil (Somborski put bb, Svetozar Miletić), AMK Magnet (Veljka Petrovića 16 i Staparski put Jug 3), Dunav auto (Industrijski put Jug 3), Severtrans (Filipa Kljajića bb), Total (Filipa Kljajića bb), Auto centar Janjić (Somborski put bb, Bezdan), Mod auto (Moše Pijade 47, Kljajićevo), TPS Vlading Petrovaradin (Industrijska zona bb, kod carine), West (Miloša Obilića 22).\nsavamajstor @ Uto, 24.06.2014. 02:33\nasocijacija tehničkih pregleda vozila srbije auto moto savez srbije društvo ispravno vozilo - bezbedno vozilo kontrola saobraćaja policijska uprava sombor policijski službenici sombor tehnički pregled